**[●]**

mint Megrendelő

és

**[●]**

mint Vállalkozó

között létrejött

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VÁLLALKOZÁSI SZERZŐDÉS**

**HIGH DIVING**

ÓRIÁS UGRÓTORONY ÉS IDEIGLENES LÉTESÍTMÉNYEI kiviteli TERVEZÉSÉRE, LÉTESÍTÉSÉRE, BONTÁSÁRA ÉS MŰSZAKI ÜZEMELTETÉSÉRE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tartalomjegyzék**

[1. Meghatározások 5](#_Toc472941894)

[2. A Szerződés tárgya és a Megrendelő Követelményei 9](#_Toc472941895)

[3. koordináció és kooperáció 12](#_Toc472941896)

[4. tervezési és engedélyezési feladatok 14](#_Toc472941897)

[5. A Versenyhelyszín kialakítása, A Munkák teljesítése 16](#_Toc472941898)

[6. TELJESÍTÉSI IDŐ 23](#_Toc472941899)

[7. teljesítés és ÁTADÁS-ÁTVÉTEL 24](#_Toc472941900)

[8. AZ IDEIGLENES LÉTESÍTMÉNYEK RENDELKEZÉSRE ÁLLÁSÁNAK BIZTOSÍTÁSA 27](#_Toc472941901)

[9. KÖZÜZEMI SZOLGÁLTATÁSOK 29](#_Toc472941902)

[10. AZ IDEIGLENES LÉTESÍTMÉNYEK MŰSZAKI ÜZEMELTETÉSE 29](#_Toc472941903)

[11. Havária Terv 33](#_Toc472941904)

[12. JÓTÁLLÁS ÉS SZAVATOSSÁG 34](#_Toc472941905)

[13. Kötbér 35](#_Toc472941906)

[14. A VÁLLALKOZÓ ÁLTAL NYÚJTOTT BIZTOSÍTÉKOK 37](#_Toc472941907)

[15. A DÍJ ÉS A DÍJFIZETÉS 39](#_Toc472941908)

[16. A MEGRENDELŐ ÁLTALI FELMONDÁS ILLETVE ELÁLLÁS 42](#_Toc472941909)

[17. A VÁLLALKOZÓ ÁLTALI FELMONDÁS 45](#_Toc472941910)

[18. KÁRTÉRÍTÉS, KOCKÁZAT ÉS FELELŐSSÉG 47](#_Toc472941911)

[19. BIZTOSÍTÁSOK 47](#_Toc472941912)

[20. VIS MAIOR 48](#_Toc472941913)

[21. EGYÜTTMŰKÖDÉSI KÖTELEZETTSÉG 51](#_Toc472941914)

[22. A Kbt. által előírt kötelező rendelkezések 52](#_Toc472941915)

[23. SZERZŐDŐ FELEK KÉPVISELŐI 53](#_Toc472941916)

[24. TITOKTARTÁS, NYILVÁNOSSÁG 55](#_Toc472941917)

[25. MÓDOSÍTÁS ÉS PÓTMUNKA 55](#_Toc472941918)

[26. ENGEDMÉNYEZÉS ÉS ÁTRUHÁZÁS, HARMADIK SZEMÉLYEK HASZNÁLATÁBA ADÁS 56](#_Toc472941919)

[27. RÉSZLEGES ÉRVÉNYTELENSÉG 56](#_Toc472941920)

[28. TELJES MEGÁLLAPODÁS 57](#_Toc472941921)

[29. SZERZŐI JOG 57](#_Toc472941922)

[30. IRÁNYADÓ JOG ÉS NYELV 57](#_Toc472941923)

[31. HATÁLYBALÉPÉS ÉS ÁTLÁTHATÓSÁG 57](#_Toc472941924)

[32. MELLÉKLETEK 58](#_Toc472941925)

1. Jelen ÓRIÁS UGRÓTORONY ÉS IDEIGLENES LÉTESÍTMÉNYEI kiviteli TERVEZÉSÉRE, LÉTESÍTÉSÉRE, BONTÁSÁRA, MŰSZAKI ÜZEMELTETÉSÉRE ÉS A RENDELKEZÉSRE ÁLLÁS BIZTOSÍTÁSÁRA SZÓLÓ Szerződés (a jelen „Szerződés”) 2017. [●]. napján, az alábbi felek között jön létre:

**(1) [●]**, székhelye: **[●]**, adószám: **[●]**, cégjegyzékszám: **[●]**, mint megrendelő (a továbbiakban „**Megrendelő**”);

és

**(2)** **[●]**, székhely: [●]., számlavezető pénzintézet: [●], bankszámlaszám: [●], adószám: [●], cégjegyzék száma: [●], kamarai bejegyzési száma: [●], mint vállalkozó (a továbbiakban „**Vállalkozó**”);

Megrendelő és Vállalkozó a továbbiakban együttesen a „**Felek**” és külön-külön a „**Fél**”.

**Előzmények**

1. A Megrendelő a közbeszerzésekről szóló 2015. évi CXLIII. törvény (a „Kbt.”) 98. § (2) bekezdés e) pont szerinti *„A FINA 2017. évi Úszó-, Vízilabda-, Műugró, Műúszó és Nyíltvízi Világbajnokság megrendezéséhez szükséges Óriás Ugrótorony és kapcsolódó létesítményei kiviteli és kiegészítő tervezési feladatainak, az építési, szerelési, műszaki üzemeltetési és bontási munkáinak ellátása”* tárgyúhirdetmény nélküli tárgyalásos közbeszerzési eljárást folytatott le jelen Szerződés tárgyában, amelynek nyertes ajánlattevője a Vállalkozó.
2. A Felek a jelen Szerződést a fenti (A) pontban hivatkozott közbeszerzési eljárásra tekintettel, annak eredményeképpen kötik meg. A fenti (A) pontban hivatkozott közbeszerzési eljárásban kiadott közbeszerzési dokumentumok, valamint Vállalkozó nyertes ajánlata (a „**Közbeszerzési Dokumentáció**”) jelen Szerződés alapdokumentumait képezik.
3. A Megrendelő az általa lefolytatott közbeszerzési eljárás eredményeként elfogadta a Vállalkozónak, a 451/2015.(XII.28.) Korm. rendelet 2. sz. mellékletében meghatározott Budapest I. kerület 14477/4 és Budapest I. kerület 23809/3 helyrajzi számú ingatlanokon (a Duna jobb partján a 1647+876 – 1647+923 fkm szelvényében, érintve a I/55. és a I/56. raszterek területét), valamint a Budapest I. kerület 14477/6 helyrajzi számú ingatlanon (az „**Ingatlanok**”) a FINA 2017. évi Úszó-, Vízilabda-, Műugró-, Műúszó- és Nyíltvízi Világbajnokság (a „**Világbajnokság**”) óriás toronyugrás versenyszáma (a „**Verseny**”) megrendezéséhez „A FINA 2017. évi Úszó-, Vízilabda-, Műugró, Műúszó és Nyíltvízi Világbajnokság megrendezéséhez szükséges Óriás Ugrótorony és kapcsolódó létesítményei kiviteli és kiegészítő tervezési feladatainak, az építési, szerelési, műszaki üzemeltetési és bontási munkáinak ellátása”(a „**Projekt**”) vonatkozó ajánlatát.
4. A Megrendelő 2016. szeptember 23. napján szerződést kötött a FŐBER Zrt.-vel a Projekt kapcsán mérnök tanácsadói, lebonyolítói és egyéb feladatok ellátása céljából, aki a jelen Szerződésben a Megrendelő Műszaki Megbízottjaként szerepel.
5. Mindezek alapján a Megrendelő és a Vállalkozó a Projekt megvalósítása érdekében az alábbi szerződést kötik:
	1. **Meghatározások**
		1. Jelen Szerződésben nagy kezdőbetűvel írt szavak és kifejezések az alábbi jelentéssel bírnak:

„**Alvállalkozó**” a Kbt.-ben meghatározott jelentéssel bír.

„**Átadás-átvételi Eljárás**” jelenti a 7.2.1 pontban meghatározott átadás-átvételi eljárást illetve eljárásokat, melyet le kell folytatni egyszer a Versenyhelyszín Kialakítási Munkákra, majd külön a Versenyhelyszín Bontási Munkákra vonatkozóan is.

„**Befejezés Határideje**” több különböző határidőt jelent, először a Versenyhelyszín Kialakítási Munkák egyes elemei tekintetében megállapított befejezési határidőket, majd a Versenyhelyszín Bontási Munkák teljes körű befejezésének határidejét, melyek a jelen szerződés 2. sz. mellékletét képező Megrendelői Ütemtervben kerültek meghatározásra, azzal hogy a Versenyhelyszín Kialakítási Munkák majd külön Versenyhelyszín Bontási Munkák tekintetében az így megjelölt határidő(k)ben az az adott projektelem tekintetében Átadás-átvételi Eljárás(oka)t meg kell kezdeni.

1. „**Bp2017 Nonprofit Kft.**” jelenti a Budapesten megrendezendő Úszó-, Vízilabda-, Műugró, Műúszó és Nyíltvízi Világbajnokság megvalósításához szükséges létesítményfejlesztésről szóló 2015. évi XXXIII. törvényben a Világbajnokság megrendezésével kapcsolatos egyes feladatok irányítására és lebonyolítására kijelölt Bp2017 Világbajnokság Szervező és Lebonyolító Nonprofit Kft.-t.

„**Cégtörvény**” jelenti a cégnyilvánosságról, a bírósági cégeljárásról és a végelszámolásról szóló 2006. évi V. törvényt.

„**Csődtörvény**” jelenti a csődeljárásról és a felszámolási eljárásról szóló 1991. évi XLIX törvényt.

„**Díj**” jelenti a Vállalkozónak a Megrendelő által a jelen Szerződés alapján fizetendő átalánydíjat, mely a 15.1.1 pontban került meghatározásra.

„**Engedélyek**” jelenti a Projekt megvalósítása céljából a Megrendelő által beszerzett, az 1/A számú Mellékleten csatolt engedélyeket – így különösen a vízjogi létesítési engedélyt –, szakhatósági és közmű hozzájárulásokat.

„**FINA**”jelenti a Nemzetközi Úszószövetséget.

„**FINA Akkreditáció**” jelenti a Versenyhelyszínen felállítandó ugrótorony és medence műszaki paramétereinek ellenőrzését követően a FINA által kiadott, a FINA követelményeinek történő megfelelést igazoló okiratot, illetve az ennek megszerzésére irányuló eljárást.

„**Fizetési Ütemterv**”a jelen Szerződéshez 5. számú Mellékletként csatolt fizetési ütemtervet jelenti.

„**Havária Intézkedési Terv**” jelentése a 11.1 pontban meghatározott intézkedési tervet jelenti.

„**Használati Időszak**” a Versenyhelyszín Kialakítási Munkák vagy azok bármely részének elvégzését követően azok, illetve az Óriás Ugrótorony és Ideiglenes Létesítményei bármely része Megrendelő részére történő birtokába adásától az Óriás Ugrótorony és Ideiglenes Létesítményei és az érintett terület Vállalkozó általi, a Versenyhelyszín Bontási Munkák elvégzése céljából történő átvételéig tartó időszakot jelenti.

„**Ingatlanok**” az Előzmények (C) pontjában meghatározott ingatlanokat jelenti.

„**Jogszabály**” jelent minden törvényt, rendeletet és más jogszabályt és szabályozást, ideértve az európai uniós jogi aktusokat és az önkormányzati rendeleteket is.

„**Kbt**.” a közbeszerzésekről szóló 2015. évi CXLIII. törvényt jelenti.

„**Kiviteli Tervek**” jelenti az Óriás Ugrótorony és Ideiglenes Létesítményei tekintetében a Vállalkozó által elkészítendő további, a Munkák elvégzéséhez szükséges terveket és tervdokumentációt.

„**Kormánybiztos**” dr. Fürjes Balázs, a 1329/2016. (VII. 1.) Korm. határozat értelmében az egyes kiemelt budapesti beruházásokért felelős kormánybiztos illetve az általa kijelölt személy, aki a Kormánybiztos által delegált jogkörben jár el.

1. „**Közbeszerzési Dokumentáció**” az Előzmények (B) pontja szerinti jelentéssel bír és jelen Szerződés 3. számú Mellékletét képezi.

„**Megrendelő Műszaki Megbízottja**” jelenti a FŐBER Zrt.-t vagy bármely másik megbízottat, akit a Megrendelő jelöl ki, és aki a Projekt megvalósítása során a Megrendelő képviseletében eljárva ellenőrzi a Vállalkozó által elvégzett Munkákat.

„**Megrendelő Követelményei vagy Műszaki Leírás vagy Feladatleírás**” jelenti a Munkák tekintetében a Megrendelő által megállapított és a Vállalkozó által elfogadott műszaki, funkcionális, sportszakmai, esztétikai és egyéb követelményeket, amelyek a jelen Szerződésben és különösen az 1. számú Mellékletként és annak almellékleteiként csatolt dokumentumokban, valamint a közbeszerzési műszaki leírásban kerültek meghatározásra. A Megrendelő Követelményeinek részét képezik az óriás toronyugrás versenyszám tekintetében a FINA által előírt követelmények, amelyekről a Vállalkozó közvetlenül köteles tájékozódni, azzal hogy a Megrendelő Követelményei tartalmazzák azokat az eltéréseket, amelyeket a FINA az általános követelményekhez képest jóváhagyott.

„**Megrendelő Központi Képviselője**” jelenti a Megrendelő vezérigazgatóját, illetve a Megrendelő által kijelölt bármely jogi vagy természetes személyt.

„**Megrendelői Ütemterv**” jelenti a Munkák elvégzésének Megrendelő által előírt ütemtervét, amelyben a Megrendelő által meghatározott lényeges, kötbérterhes határidők kerültek megállapításra, és amely a 2. számú Mellékletet képezi.

„**Minőségbiztosítási Terv**” jelenti a Vállalkozó által a 322/2015 Korm. rendelet 29.§-a szerint elkészítendő, a Megrendelő jóváhagyásához kötött mintavételi és megfelelőség-igazolási tervet, mely a Megrendelő jóváhagyását követően a jelen Szerződés 10. sz. Mellékleteként kerül csatolásra.

„**Munkák**” jelenti a Vállalkozó által a jelen Szerződés alapján elvégzendő beszerzési, építési-szerelési, üzembe helyezési, illetve bontási munkákat és feladatokat, azaz a Versenyhelyszín Kialakítási Munkákat és a Versenyhelyszín Bontási Munkákat együttesen.

„**Műszaki Ütemterv**” a Vállalkozó által a Megrendelői Ütemterv alapján elkészítendő műszaki ütemtervet jelenti, amely a Megrendelő általi jóváhagyást követően a Szerződés 7. számú mellékleteként került csatolásra.

„**Műszaki Üzemeltetési Szolgáltatások**” a 10.1 szakaszban meghatározott jelentéssel bír.

1. „**Óriás Ugrótorony és** **Ideiglenes Létesítményei**”jelenti a Világbajnokság óriás toronyugrás versenyszámának lebonyolításához szükséges létesítmények közül azokat, amelyek a Megrendelő Követelményeiben és a Tender Tervben szerepelnek, ideértve különösen az alábbiakat:
2. a Platformon kiépítendő emelt szintű pódium szerkezet;
3. a Platformon felállítandó óriás toronyugró tornyot;
4. a Platformon elhelyezendő medencéket;
5. a Budapest I. kerület 14477/6 hrsz-ú ingatlanon felépítendő ideiglenes lelátókat;
6. a 14477/4 és 14477/6 hrsz-ú ingatlanokon felállítandó konténervárost az előírt funkciókkal; és
7. a Megrendelő Követelményeiben meghatározott további létesítményeket.

„**Platform**” jelenti a Megrendelő által külön szerződés alapján elkészíttetett, a Duna medrében elhelyezkedő vasbeton lemez alépítményt, melynek műszaki paraméterei a Tender Tervekben kerültek meghatározásra.

„**Pótmunka**” olyan a műszaki tartalom bővülését eredményező munka, amit a Megrendelő a Szerződésben szereplő, illetve az azok teljesítéséhez szükséges, egy gondos szakkivitelező számára ajánlatadáskor előre látható munkákon kívül, utólag írásban, a pótmunka elvégzését megelőzően, kifejezetten pótmunkaként megrendelt.

„**Projekt**” jelentése az Előzmények (C) pontjában került meghatározásra.

„**Projektterv**” a Megrendelő által megállapított és a Közbeszerzési Dokumentáció részeként a Vállalkozó rendelkezésére bocsátott követelmények alapján a Vállalkozó által az 5.1.2 pontnak megfelelően elkészítendő, a Megrendelő jóváhagyásához kötött projekttervet jelenti.

„**Ptk.**” jelenti a Polgári Törvénykönyvről szóló 2013. évi V. törvényt.

„**Red Bull Air Race**” jelenti a Hungaroring Zrt. szervezésében Budapesten 2017. június 29 és július 2. között lebonyolítandó nemzetközi repülőversenyt.

„**Red Bull Koordináció**” jelentése a 3.1 pontban került meghatározásra.

„**Rendezvények**” jelenti a Versenyt, a Világbajnokság keretében a Versenyhelyszínen megrendezésre kerülő bármely egyéb eseményt.

„**Szervező Bizottság**” jelenti a 1725/2015. (X.7.) Korm. határozattal létrehozott, a Világbajnokság szervezőjeként eljáró, a Kormány által erre a feladatra kijelölt személyekből alakult szervező bizottságot.

„**Szolgáltatások**” jelenti a Vállalkozó által a Munkák teljesítésén kívül a jelen Szerződés alapján nyújtandó valamennyi szolgáltatást, ideértve különösen az Óriás Ugrótorony és Ideiglenes Létesítményei Megrendelő részére történő rendelkezésre állásának biztosítását és a Műszaki Üzemeltetési Szolgáltatásokat.

„**Teljesítési Biztosíték**” a 14.2 pontnak megfelelően nyújtott biztosíték a Kbt. 134. § (6) a) pontja szerinti valamely biztosítéki formában.

1. „**Tender Tervek**” jelenti az Óriás Ugrótorony és Ideiglenes Létesítményeire vonatkozó, jelen Szerződés 1/B. számú mellékletét képező tervdokumentációt.

„**További Engedélyek**” jelentése a 2.2.2 pontban került meghatározásra.

„**Ütemtervkövetés**” a 5.1.4 pontban körülírt jelentéssel bír.

„**Üzemeltetési Menedzser**” jelentése a 10.15 szakaszban került meghatározásra.

„**Változtatás**” a Munkák és a Szolgáltatások tekintetében a Megrendelő Követelményeihez képest történő bármely változtatást jelenti, amely mint változtatás kerül elrendelésre vagy jóváhagyásra a 15.5 pont alapján.

„**Verseny**” jelentése az Előzmények (C) pontjában került meghatározásra.

„**Versenyhelyszín**” jelenti a Projekt megvalósításának helyszínéül szolgáló területet, ideértve a Platformot és az Ingatlanok erre a célra szolgáló részét, amely részletesen az 1. számú Mellékletben és annak almellékleteiben került meghatározásra.

„**Versenyhelyszín Bontási Munkák**” illetve „**Bontás**” jelenti a Világbajnokság óriás toronyugrás versenyszáma megrendezéséhez szükséges Óriás Ugrótorony és Ideiglenes Létesítményeinek elbontását, elszállítását és az Ingatlanok eredeti állapotának helyreállítását.

„**Versenyhelyszín Kialakítási Munkák**” jelenti a Világbajnokság óriás toronyugrás versenyszáma megrendezéséhez szükséges Óriás Ugrótorony és Ideiglenes Létesítményei kulcsrakész kivitelezése és rendelkezésre állása érdekében elvégzendő beszerzési és szállítási feladatokat, illetve kivitelezési, építési-szerelési és üzembe helyezési munkákat.

„**Világbajnokság**” az Előzmények (C) pontjában meghatározott jelentéssel bír.

„**Vis Maior**” a 20.1 pontban meghatározott jelentéssel bír.

* + 1. További értelmezési szabályok

A fejezetek, a pontok, alpontok és a mellékletek címei kizárólag a hivatkozás megkönnyítését szolgálják, és a Szerződés értelmezésére nincsenek kihatással.

Az Előzményekre, a fejezetekre, szakaszokra, pontokra, illetve alpontokra vagy mellékletekre vonatkozó minden hivatkozás a jelen Szerződés előzményeire, fejezeteire, szakaszaira, pontjaira, illetve alpontjaira vagy mellékleteire vonatkozik, kivéve amennyiben a Szerződés eltérően rendelkezik.

Az egyes fejezetekbe való besorolás nem befolyásolja a Szerződés, valamint mellékletei értelmezését.

* + 1. Az egyes dokumentumok közötti eltérések

A Szerződés törzsszövege és annak mellékletei közötti bármilyen ellentmondás vagy eltérés esetén a Szerződés törzsszövegében foglaltak az irányadók.

* 1. **A Szerződés tárgya és a Megrendelő Követelményei**
		1. A jelen Szerződés célja az, hogy a Használati Időszak alatt a Versenyhelyszín és az Óriás Ugrótorony és Ideiglenes Létesítményei műszakilag megfelelő és üzemképes állapotban a Megrendelő rendelkezésére álljanak, azokat a Megrendelő a rendeltetési céljuknak megfelelően birtokolni, használni és hasznosítani tudja. A Vállalkozó ennek érdekében (i) köteles elvégezni a rendelkezésre állás feltételeinek megteremtéséhez szükséges Munkákat, és (ii) a Vállalkozó az Óriás Ugrótorony és Ideiglenes Létesítményei használatához és üzemszerű működéséhez szükséges műszaki üzemeltetési szolgáltatásokat is nyújtani köteles. A Vállalkozó szolgáltatásai magában foglalják különösen az alábbiakat:
			1. a jelen Szerződésben, a vonatkozó Jogszabályokban, hatósági előírásokban meghatározottak szerinti, a Projekthez tartozó kivitelei és kiegészítő tervezési feladatok, építési-kivitelezési feladatok és a Munkák teljes körű elvégzését, a hozzátartozó műszaki berendezések, valamint a beépítendő összes felszerelés és anyag szolgáltatását, a felszerelést, az üzembe helyezést, azok műszaki átadását, birtokba adását, a használatbavételre vonatkozó engedélyek beszerzését, az ezekhez kapcsolódó egyéb feladatok ellátását;
			2. a Megrendelő Követelményeiben meghatározott eszközök, berendezések és szolgáltatások Versenyhelyszínen történő rendelkezésre állásának biztosítását és a Rendezvények lebonyolításához szükséges műszaki feltételek biztosítását;
			3. az Óriás Ugrótorony és Ideiglenes Létesítményei Megrendelő részére történő rendelkezésre állásának biztosítását és a Megrendelő általi használatának és hasznosításának biztosítását; és
			4. az Óriás Ugrótorony és Ideiglenes Létesítményei üzemszerű működéséhez szükséges műszaki üzemeltetési feladatainak ellátását.
		2. A jelen Szerződés keretében a Vállalkozó fő szolgáltatását az Óriás Ugrótorony és Ideiglenes Létesítményei Megrendelő részére történő rendelkezésre állásának biztosítása jelenti. Ennek érdekében a Vállalkozó az alábbi főbb feladatok ellátására köteles:
			1. A Vállalkozó köteles ellátni a Projekt megvalósítására irányuló építési-szervezési feladatokat, valamint a Verseny és a Red Bull Air Race esemény megrendezésének összehangolása érdekében szükséges koordinációs feladatokban való közreműködést a jelen Szerződés 3.1. pontjában foglaltaknak megfelelően.
			2. Engedélyezési Feladatok
1. Az engedélyeztetési feladatok keretében a Vállalkozó köteles a Megrendelő képviseletében eljárva beszerezni a létesítendő medencékre vonatkozó vízjogi üzemeltetési engedélyt, valamint az Óriás Ugrótorony és Ideiglenes Létesítményei használatára vonatkozóan esetleg szükségessé váló valamennyi további hatósági engedélyt.
2. A Vállalkozó köteles mind a létesítés időszakára vonatkozóan, mind pedig az üzemeltetési időszakra vonatkozóan a szükségessé váló forgalomkorlátozásokra vonatkozó, a Megrendelő által jóváhagyott tervek alapján a forgalom korlátozáshoz, illetve forgalom-tereléshez szükséges engedélyeket beszerezni.
3. A Vállalkozó köteles továbbá a Rendezvények lebonyolításához szükséges technikai feltételek kialakítása folytán esetleg szükségessé váló minden további engedély illetve hozzájárulás beszerzésére.

(együttesen: a „**További Engedélyek**”)

* + - 1. A Versenyhelyszín kialakításával összefüggő feladatok
1. A Kiviteli Tervek elkészítése, amilyen mértékben és esetekben az az Óriás Ugrótorony és Ideiglenes Létesítményei Versenyhelyszínen történő felállítása és megvalósítása érdekében az szükséges.
2. Forgalomtechnikai tervek készítése mind a létesítés, mind pedig a Verseny és az egyéb Rendezvények időtartamára.
3. A Vállalkozó köteles az Óriás Ugrótorony és Ideiglenes Létesítményei megvalósításához szükséges valamennyi eszközt, berendezést, anyagot és felszerelést beszerezni és a Versenyhelyszínre szállítani. Tekintettel a létesítmények ideiglenes jellegére, a Vállalkozó jogosult a fenti eszközöket bérlet formájában beszerezni azzal, hogy a Vállalkozónak megfelelő joggal kell rendelkeznie arra, hogy a Használati Időszakban az Óriás Ugrótornyot és Ideiglenes Létesítményeit a Megrendelő részére rendelkezésre tudja bocsátani és azokat a Megrendelő korlátozás nélkül birtokolni, használni és hasznosítani tudja, ideértve azt a jogot is, hogy a hasznosítással valamely harmadik személyt bízzon meg;
4. a Vállalkozó köteles ellátni mindazon tervezési, szerelési, kivitelezési, egyéb munkákat, amelyek az Óriás Ugrótorony és Ideiglenes Létesítményei Versenyhelyszínen történő felállítása, létesítési, összeszerelése, installálása és beüzemelése érdekében szükségesek;
5. a Használati Időszak leteltét követően a Vállalkozó köteles az Óriás Ugrótornyot és Ideiglenes Létesítményeit elbontani és a Versenyhelyszínt az eredeti állapotban helyreállítani.
	* + 1. Műszaki üzemeltetési feladatok

A Vállalkozó köteles a Használati Időszakban a Műszaki Üzemeltetési Szolgáltatásokat ellátni és ennek keretében a Vállalkozó köteles az Óriás Ugrótorony és Ideiglenes Létesítményei műszaki üzemeltetéséről gondoskodni.

* + - 1. A Vállalkozó köteles elkészíteni a Havária Intézkedési Tervet a jelen Szerződésben és különösen az 1. számú mellékletben foglaltaknak megfelelően.
		1. A Szerződéses feladat magában foglal minden olyan munkálatot is, amely a Szerződésben és Mellékleteiben nincsen specifikálva, de a feladat természetéből adódóan a fenti 2.2 szakaszban körülírt feladatok teljes körű megvalósításához szükséges, illetve ahhoz szükséges, hogy a Projekt eredményeképpen létrejövő létesítmények azok funkciói szerint teljes körű és rendeltetésszerű használatra alkalmas állapotban a Megrendelő rendelkezésére álljanak.
		2. A Projekt tekintetében a Munkákat és a Szolgáltatásokat a Megrendelő Követelményei szerint kell elvégezni illetve ellátni, amelyet a jelen Szerződés és különösen annak mellékletei tartalmaznak. A Megrendelő Követelményeit elsősorban az 1. számú Mellékletben csatolt dokumentumok, továbbá a Közbeszerzési Dokumentáció részét képező egyes dokumentumok határozzák meg az alábbi fontossági sorrendben:
			- 1. A Megrendelő Követelményeinek törzsszövege;
				2. Engedélyek;
				3. Tender Tervek;
				4. A műszaki tartalommal kapcsolatban az Ajánlattevők által a Közbeszerzési Eljárás során feltett kérdésekre a Megrendelő által adott válaszok;
				5. Árazott költségvetés a Vállalkozó ajánlata szerint
				6. A Műszaki Ütemtervre és a Projekttervre vonatkozó követelmények.
		3. A Megrendelő Követelményei közül a fenti 2.4(a)-2.4(c) pontban foglalt dokumentumok, valamint az árazatlan költségvetési kiírás, továbbá a Műszaki Ütemtervre és az Projekttervre vonatkozó követelmények a Közbeszerzési Dokumentumok részeként a Vállalkozó rendelkezésére lettek bocsátva.
		4. A Vállalkozó kijelenti, hogy a fenti 2.5 pontban felsorolt, a Megrendelő Követelményeit összegző dokumentumokat és terveket teljes körűen átvizsgálta, azokat az ajánlattételre valamint a Versenyhelyszín Kialakítási Munkák elvégzésére egyaránt teljes körűen alkalmasnak tekinti, továbbá a megvalósíthatósággal kapcsolatos összes körülményt megvizsgálta és mérlegelte. A Vállalkozó felelős a Tender Tervek teljes körű átvizsgálásáért, és a Vállalkozó tudomásul veszi, hogy tervhibára, tervhiányra, hiányosságra a szerződéskötést követően nem hivatkozhat és ilyen hivatkozással a Megrendelővel szemben semmilyen igényt nem érvényesíthet, és a Tender Tervekkel kapcsolatos észrevételre (hiba vagy hiányosság) hivatkozással a jelen Szerződésben meghatározott határidők nem módosíthatóak.
		5. Amennyiben a Tender Tervek tekintetében az egyes tervlapokon, illetve a műszaki leírásban eltérő műszaki megoldás szerepel, akkor minden esetben a Megrendelő jogosult eldönteni, hogy melyik megoldást kell alkalmazni.
	1. **koordináció és kooperáció**
		1. A Vállalkozó a jelen Szerződés szerinti feladatai ellátása során folyamatosan egyeztetni köteles a Hungaroring Zrt.-vel, illetve az általa megbízandó vállalkozókkal a Red Bull Air Race és a Verseny összehangolása érdekében (a „**Red Bull Koordináció**”). Ennek keretében olyan megoldásokat kell kidolgoznia és alkalmaznia, amely a két, időben egymáshoz közel eső és térbelileg bizonyos átfedésekkel megrendező esemény zökkenőmentes lebonyolítását lehetővé teszi. A Vállalkozó feladata a Red Bull Air Race és a Verseny rendezvények kapcsolatának, összehangolásának megteremtésében való közreműködés. A Felek rögzítik, hogy a Red Bull Air Race megrendezése és lebonyolítása tekintetében a Vállalkozót a jelen Szerződés alapján a koordináción túlmenően további, a Red Bull Air Race megrendezésével összefüggő feladatok nem terhelik. Amennyiben a Red Bull Air Race szervezője a Vállalkozótól bármilyen szolgáltatásra tart igényt, úgy azt külön szerződés keretében rendelheti meg a Vállalkozótól, azzal, hogy az így megrendelt szolgáltatások ellátása nem veszélyeztethetik a jelen Szerződésben rögzített Munkák Vállalkozó általi teljes körű, határidőre történő elvégzését. A Red Bull Air Race tekintetében a Budapest I. kerület 14477/6 helyrajzi számú ingatlanon felépítendő ideiglenes lelátók és a Red Bull Koordináció keretében meghatározott egyéb létesítmények rendelkezésre állása a Red Bull Air Race rendezője és a Megrendelő között megkötendő külön megállapodás alapján kerülhet a Red Bull Air Race szervezője részére biztosításra.
		2. A Projektterv kialakítása és a Projekt megvalósítása során a Vállalkozó továbbá folyamatosan köteles egyeztetni az érintett további személyekkel ideértve különösen az alábbiakat: a közterület-használattal érintett önkormányzatok, a Világbajnokság Szervező Bizottsága, a Bp. 2017 Nonprofit Kft., az FCSM Zrt., valamint a Projekt első ütemében a kivitelezést végző vállalkozók. Az egyeztetéseket a Megrendelő bevonásával, a Megrendelőn keresztül kell lefolytatni, a Megrendelőt minden egyeztetésre meg kell hívni és minden írásbeli anyagot a Megrendelő részére is át kell adni. Amennyiben az egyeztetések során bármilyen vitás kérdés, probléma merül fel, a Vállalkozó köteles a Megrendelő döntését kérni. A Szervező Bizottsággal és a Bp. 2017 Nonprofit Kft-vel történő egyeztetések útján a Vállalkozó köteles biztosítani, hogy a Rendezvények megrendezéséhez szükséges feladatok a Vállalkozó és a Bp. 2017 Nonprofit Kft. között teljes körűen felosztásra kerüljenek. Ha a Vállalkozó a koordinációt követően úgy ítéli meg, hogy valamely, a fentiek szerint ellátandó szolgáltatás tekintetében a szolgáltatás ellátásáért felelős személy nem került kijelölésre, erről a körülményről a Megrendelőt haladéktalanul értesíteni köteles.
		3. A koordinációkról a Vállalkozó köteles a Megrendelőt rendszeresen és kérése esetén külön is tájékoztatni. A fontosabb megbeszélések időpontjáról a Vállalkozó a Megrendelőt előzetesen tájékoztatni köteles, azokon a Megrendelő saját belátása szerint jogosult részt venni. A Vállalkozó a koordinációkról köteles írásos emlékeztetőt készíteni, amelyet megküld a Megrendelőnek.
		4. **Rendszeres kooperációs értekezletek**
			1. A fenti 3.2 pontban foglalt koordinációs megbeszéléseken túl a Felek kötelesek rendszeresen, legalább hetigyakorisággal az általuk előzetesen közösen megállapított időpontban és helyen rendszeres kooperációsértekezletet tartani, közösen megállapított időpont hiányában annak meghatározására a Megrendelő jogosult. Az értekezleten a Megrendelő képviselője, a Megrendelő által kijelölt további személyek (így különösen a 3.2 pontban megjelölt személyek) a Vállalkozó képviselője, a Vállalkozó által meghívni javasolt Alvállalkozó, a Világbajnokság Szervező Bizottság illetve az eljáró Bp. 2017 Nonprofit Kft., illetve szükség esetén más érintett meghívottak vesznek részt. A kooperációs értekezleten a Kormánybiztos, illetve az általa delegált személy is jogosult részt venni. A Verseny és a Red Bull Air Race Rendezvények összehangolása érdekében a kooperációs értekezleten részt vesz továbbá a Red Bull Air Race rendezője, a Hungaroring Zrt. képviselője is.
			2. A kooperációs értekezleten a Vállalkozónak ismertetnie kell a teljesítés előrehaladásának és a Műszaki Ütemterv betartásának az állapotát. A Vállalkozó kérdéseire a Megrendelő a kooperációs értekezleten, vagy az általa meghatározott későbbi időpontban, egyébként a kooperációs értekezletet követő 5 (öt) napon belül állást foglal, vagy, amennyiben az állásfoglalás kiadásához további információra, vizsgálatra van szükség, úgy ennek tényét és az állásfoglalás várható időpontját közli a Vállalkozóval.
			3. Amennyiben a Vállalkozó a Megrendelő válaszaira a hozzá érkezésüktől számított 5 (öt) munkanapon belül nem tesz észrevételt, vagy nem emel kifogást, a Megrendelő megjegyzései, állásfoglalásai és/vagy kifogásai a Vállalkozó által elfogadottnak tekintendők.
			4. A kooperációs értekezletről felvett jegyzőkönyvet vagy emlékeztetőt a Megrendelő Műszaki Megbízottja készíti el. A Megrendelő a jegyzőkönyvet vagy az emlékeztetőt minden résztvevőnek és közvetlenül érintett személynek az értekezletet követő 5 (öt) munkanapon belül megküldi. A jegyzőkönyvet vagy az emlékeztetőt a résztvevők által elfogadottnak kell tekinteni, amennyiben az ellen legkésőbb a következő értekezletig egyikük sem emel írásban kifogást.
			5. A kooperációs értekezlet keretében megvalósuló egyeztetésen túlmenően és attól függetlenül a Megrendelő az általa szükségesnek tartott gyakorisággal egyeztethet a Vállalkozóval a Projektet érintő kérdésekről. A Megrendelő jogosult a Versenyhelyszínen az általa szükségesnek tartott gyakorisággal helyszíni szemlét tartani.
		5. **A Szervező Bizottság utasítási joga**
			1. A Vállalkozó köteles végrehajtani a Projekt megvalósítása során a Szervező Bizottságtól, illetve a Bp2017 Nonprofit Kft.-től kapott olyan utasításokat, amelyek a Vállalkozó jelen Szerződés szerinti szolgáltatásaira illetve feladataira vonatkoznak, illetve azokkal függenek össze, amennyiben azok nem ellentétesek, nem veszélyeztetik a jelen Szerződésben foglaltakkal, továbbá azok teljesítése ellen a Mérnök vagy a Megrendelő nem emelt kifogást. A Szervező Bizottság, illetve a Bp2017 Nonprofit Kft. amennyiben utasítást kíván adni a Vállalkozó számára, akkor arról egyidejűleg írásban tájékozatni köteles a Mérnököt. Amennyiben a Vállalkozó a Szervező Bizottságtól vagy a Bp2017 Nonprofit Kft.-től kapott utasítással nem ért egyet, a Vállalkozó köteles erről azonnal értesíteni a Mérnököt és a Megrendelőt, és a Vállalkozó köteles a Megrendelő döntését kérni.
	2. **tervezési és engedélyezési feladatok**
		1. **Tervezési feladatok**
			1. A Tender Tervek alapján a Vállalkozó köteles továbbá elkészíteni illetve elkészíttetni az Óriás Ugrótorony és Ideiglenes Létesítményei tekintetében a Kiviteli Terveket, amilyen mértékben az a kivitelezés érdekében szükségessé válik.
			2. A Megrendelő, mint a Tender Tervek felhasználási jogának jogosultja a Tender Tervek módosításának, átdolgozásának és továbbtervezésének jogát magában foglaló felhasználási jogot biztosít a Vállalkozó részére annak érdekében, hogy az a Tender Tervek szükséges módosítását elvégezze, a Kiviteli Terveket elkészítse, illetve e feladatokat harmadik személlyel elvégeztesse.
			3. A Tender Tervek részeként a Megrendelő elkészíttette a Verseny időszakára vonatkozó forgalomterelési terveket. A Vállalkozó a Megrendelő által elkészített forgalomterelési tervek alapján köteles elkészíteni a Munkák kivitelezésének időszakában szükségessé váló forgalomterelések terveit. Továbbá, amennyiben valamely Rendezvény megrendezése érdekében további forgalomterelési tervek készítése válik szükségessé, a Vállalkozó köteles elkészíteni a szükséges további forgalomterelési terveket is.
			4. Amennyiben a Vállalkozónak olyan további adatszolgáltatási igénye merülne fel, amely a tervezési feladatai ellátásához szükséges, de a Szerződés megkötésekor még nem ismert, a Megrendelő a Vállalkozó vonatkozó írásbeli felhívásától számított 5 (öt) napon belül köteles az adatokat szolgáltatni.
			5. A Vállalkozó által elkészítendő valamennyi terv tekintetében a Megrendelőnek jóváhagyási joga van és a Projekt keretében csak a Megrendelő által ilyen módon jóváhagyott tervek használhatók fel. A Vállalkozó köteles az általa elkészített terveket olyan határidőben köteles a Megrendelő rendelkezésére bocsátani, hogy a Megrendelő az alábbiak szerinti terv-felülvizsgálati és tervjóváhagyási jogát az ott írt időben gyakorolni tudja. A Megrendelő köteles a Terv jóváhagyásáról vagy a jóváhagyás elutasításáról vagy módosítási igényéről a Vállalkozót a tervszolgáltatástól számított 8 (nyolc) napon belül értesíteni. A Vállalkozó köteles a Megrendelő által kért javításokat 5 (öt) napon belül elvégezni. A Terv Megrendelő általi felülvizsgálata és jóváhagyása nem mentesíti a Vállalkozót a tervek megfelelőségéért fennálló felelőssége alól.
		2. **Engedélyek beszerzése**
			1. Az Engedélyeket, és a kapcsolódó szakhatósági állásfoglalásokat és közmű hozzájárulásokat a Megrendelő szerezte be az illetékes hatóságoktól illetve személyektől. A Megrendelő a beszerzett Engedélyek másolatát a Vállalkozó rendelkezésére bocsátja, és azok a jelen Szerződéshez kerülnek csatolásra 1/A számú Mellékletként.
			2. Az 1/A számú Mellékletként csatolt Engedélyek kivételével a jelen Szerződés teljesítéséhez szükséges valamennyi További Engedélyt, így különösen, de nem kizárólagosan a használatbavételt lehetővé tevő vízjogi üzemeltetési, és az Óriás Ugrótorony és Ideiglenes Létesítményei használatbavételét lehetővé tévő egyéb engedélyeket, szakhatósági állásfoglalásokat és közmű hozzájárulásokat, valamint a Havária Intézkedési Tervhez és a Versenyhelyszín Bontási Munkákhoz kapcsolódó valamennyi engedélyt a Vállalkozó a Megrendelő képviseletében eljárva saját költségére – az eljárási díjak és illetékek kivételével - közvetlenül köteles beszerezni az illetékes hatóságoktól illetve személyektől. Az egyértelműség kedvéért, a Vállalkozó köteles a közműbekötések és közműcsatlakozások létesítéséhez szükséges valamennyi szolgáltatói engedélyt és hozzájárulást beszerezni. A Vállalkozó feladatát képezi továbbá a Havária Intézkedési Tervhez kapcsolódó valamennyi engedély beszerzése, amennyiben a Havária Intézkedési Terv végrehajtásához valamely engedély beszerzése szükséges.
			3. A Vállalkozó feladatát képezi a További Engedélyek megszerzéséhez szükséges teljes körű, hiánytalan dokumentáció összeállítása, az engedélyezési eljárások gondos lefolytatása és az engedélyek beszerzése. Amennyiben szükséges, akkor a Megrendelő minden hozzájárulást, nyilatkozatot megad és együttműködik annak érdekében, hogy a Vállalkozó a Megrendelő nevében és képviseletében eljárjon.
			4. A Vállalkozó kötelezettséget vállal arra, hogy a További Engedélyeket a szükséges feltételek beállta után haladéktalanul, megfelelő, a Műszaki Ütemtervben rögzítendő határidőben kérelmezi az illetékes hatóságoknál. A Vállalkozó köteles a Megrendelőt az engedélyek kiadásáról vagy elutasításáról - indoklással együtt - haladéktalanul telefaxon vagy e-mailen tájékoztatni, és a határozatot azonnal közvetlenül (amennyiben annak eredeti példánya a kivitelezési helyszínen tartandó, abban az esetben másolatban) átadni a Megrendelőnek.
			5. A További Engedélyeket a Vállalkozó a Megrendelő képviseletében eljárva köteles beszerezni. Ennek érdekében a Vállalkozó köteles a kérelemhez szükséges dokumentációt összeállítani, valamennyi egyeztetést lefolytatni, szakhatósági, közmű és egyéb hozzájárulást beszerezni. Az eljárás lefolytatásához a Megrendelő a szükséghez képest meghatalmazást ad ki, és haladéktalanul, de legkésőbb az erre irányuló kérés beérkezésétől számított 5 (öt) munkanapon belül köteles megtenni minden elvárható intézkedést, amelyre az eljárások, lefolytatása érdekében Vállalkozónak indokoltan szüksége van. A Vállalkozó kötelezettsége a hatósági, szakhatósági, közműszolgáltatói és közútkezelői helyszíni bejárások lefolytatása. A További Engedélyek iránti kérelem a Megrendelő által jóváhagyott dokumentáció alapján nyújtható be. A Megrendelő a Vállalkozó által jóváhagyásra benyújtott, engedélyek iránti kérelmeit, illetve dokumentációját 5 (öt) nap alatt véleményezi, és értesíti a Vállalkozót arról, hogy jóváhagyását megadja-e. A Vállalkozó feladatát és így teljesítésének részét képezi a További Engedélyek beszerzése. A További Engedélyek tekintetében a Vállalkozó köteles minden olyan intézkedés megtételére, minden olyan dokumentum összeállítására illetve beszerzésére, és minden olyan cselekmény megtételére, ami a További Engedélyek kiadásához szükséges. Nem tartozik azonban felelősséggel a Vállalkozó azért, ha a Megrendelő a Vállalkozó erre vonatkozó írásbeli felszólítása ellenére elmulasztja bármely olyan nyilatkozat kiadását, amely a További Engedélyek, illetve az adott engedély kiadásához a Megrendelő részéről szükséges.
	3. **A Versenyhelyszín kialakítása, A Munkák teljesítése**
		1. **Projektterv**
			1. A Megrendelőnek a Projekt megvalósítására vonatkozó ütemezési követelményeit a Megrendelői Ütemterv tartalmazza, amely a jelen Szerződés 2. számú Mellékletét képezi. A Vállalkozó a Munkákat és a Projekt megvalósításával összefüggő szolgáltatásokat, feladatokat a Megrendelői Ütemterv szerinti határidők betartásával köteles elvégezni, nyújtani, illetve ellátni.
			2. A Megrendelő Követelményeiben meghatározott feltételrendszer, előírások és követelmények alapján a Vállalkozó a Versenyhelyszín Kialakítási Munkák és a Versenyhelyszín Bontási Munkák megvalósítására illetve elvégzésére vonatkozóan Projekttervet köteles készíteni, amelyben ki kell térnie az alábbi témakörökre:
1. kiinduló állapot, a Projekt szempontjából jelentős körülmények meghatározása;
2. projektirányítás és projektmenedzsment bemutatása;
3. a megvalósítás feltételrendszere (beszállítók, alvállalkozók, közreműködők bemutatása, szerepe, szerződéses struktúra bemutatása);
4. organizációs terv;
5. Red Bull Air Race létesítmények megvalósítójával történő együttműködés kölcsönösen elfogadott feltételei;
6. finanszírozási szükségletek;
7. engedélyezési feladatok bemutatása;
8. munkabiztonsági, tűzvédelmi és egészségügyi munkarész;
9. környezetvédelmi és hulladékgazdálkodási munkarész;
10. a minőségbiztosítási munkarész.
	* + 1. A Vállalkozó a Projekttervet a szükséges egyeztetések, így különösen a Red Bull Kooperáció és a 3.2 pontban hivatkozott szervezetekkel történt egyeztetések lefolytatását követően, legkésőbb 2017. március 15. napjáig köteles elkészíteni és a Megrendelő részére jóváhagyás céljából átadni. A Megrendelő a Projekttervet tíz (10) munkanapon belül véleményezi, a Vállalkozó a Megrendelő észrevételeit és javaslatait a Projektterv véglegesítése során köteles figyelembe venni. A Vállalkozó a Projekttervet a Megrendelő észrevételei alapján köteles további öt (5) munkanapon belül véglegesíteni és azt a véglegesített formában ismételten benyújtani a Megrendelő részére. A Vállalkozó a Projektet a Megrendelő által jóváhagyott Projektterv alapján köteles megvalósítani.
			2. A Munkák elvégzésére a Vállalkozó a Megrendelői Ütemterv alapján a Projektterv elkészítésével egyidejűleg Műszaki Ütemtervet köteles készíteni, amely a Megrendelő jóváhagyását követően a jelen Szerződés 7. számú mellékletét képezi. A Műszaki Ütemtervnek tartalmaznia kell különösen az alábbiakat: (i) a Versenyhelyszín Kialakítási Munkák és a Versenyhelyszín Bontási Munkák megvalósítására, illetve elvégzésére vonatkozó ütemtervet, és (ii) a FINA Akkreditáció beszerzésére irányuló eljárás lebonyolítására vonatkozó ütemtervet. A Műszaki Ütemtervet MS Project vagy azzal egyenértékű programmal kell elkészíteni és így kell átadni a Megrendelő részére. A Műszaki Ütemterv tartalmazza a Munkák megkezdésének és befejezésének időpontját, valamint a Munkák, a nyújtandó Szolgáltatások és az egyéb feladatok ütemezését napi bontásban, a kötbérterhes szakaszhatáridőket, a Változtatásokra vonatkozó utasítások határidőit. A Vállalkozó a Műszaki Ütemtervben folyamatosan vezeti a naprakész állapotot, hogy az összehasonlítható legyen az esetleges módosításokkal, a teljesítés aktuális, valódi előrehaladásával, megjelölve a várt fontosabb határidőket és befejezési időpontokat (az „**Ütemtervkövetés**”). A Vállalkozó az aktualizált Műszaki Ütemterv egy példányát minden héten a tárgyhetet követő munkanapon köteles átadni a Megrendelőnek. Az ütemtervkövetés nem mentesíti a Vállalkozót a jelen Szerződésben rögzített határidők betartásának kötelezettsége alól, a késedelem következményei alól, illetve a teljesítési határidőket nem módosíthatja, kivéve, ha a határidő módosítást a jelen Szerződés rendelkezései írják elő, vagy Felek között a jelen Szerződés erre vonatkozó módosításáról szóló írásbeli megállapodás jön létre, a Kbt. 141. §-át is figyelembe véve.
			3. A Vállalkozó a Minőségbiztosítási Tervet a jelen Szerződés hatályba lépését követő öt (5) munkanapon belül köteles elkészíteni és a Megrendelő részére jóváhagyás céljából átadni. A Megrendelő e tervet öt (5) munkanapon belül véleményezheti. A Vállalkozó e tervet a Megrendelő észrevételei alapján köteles további öt (5) munkanapon belül véglegesíteni és azt az így véglegesített formában kell a Szerződéshez csatolni.
			4. A Vállakózó által elkészített és a Megrendelő által jóváhagyott Projekttervet, Műszaki Ütemtervet és Minőségbiztosítási Tervet a Vállalkozó a Szerződés teljesítése során köteles betartani és az Alvállalkozókkal betartatni.
		1. **A Versenyhelyszín átadása**
			1. A Vállalkozó a Versenyhelyszínt, egyben mint munkaterületet ütemezetten, a Megrendelői Ütemtervben rögzített ütemezés szerint veheti birtokba a Versenyhelyszín Kialakítási Munkák elvégzése céljára. A Platformot a Megrendelő adja a Vállalkozó birtokába a Megrendelői Ütemtervben rögzített, vagy azt megelőző időpontban azzal, hogy amennyiben a Megrendelő a Platformot a Megrendelői Ütemtervben rögzített időpontot megelőzően adja a Vállalkozó birtokába, úgy a birtokbaadás időpontjáról 3 (három) munkanappal előzetesen köteles a Vállalkozót értesíteni.
			2. A Versenyhelyszín további részei közterületre esnek. A közterület-használattal kapcsolatos feladatokat a Vállalkozó köteles ellátni, figyelembe véve a 2015. évi XXXIII. tv. 9. § rendelkezéseit is. A közterület-használattal kapcsolatos egyeztetések lefolytatása, a bejelentések megtétele, a birtokbavétel megszervezése, valamint az Ingatlanokon kívüli, további, a kivitelezéshez szükséges egyéb közterület, a birtokbavételhez szükséges engedélyek beszerzése a Vállalkozó kötelezettsége, melynek minden költségét és díját a Díj magában foglalja.
			3. A Felek rögzítik, hogy a Vállalkozót a Versenyhelyszín feletti birtoklási, használati jog – a Felek további eltérő megállapodásának hiányában - csak és kizárólag a jelen Szerződés szerinti kötelezettségeinek a teljesítése érdekében illeti meg, és más célra nincs semmilyen birtoklást vagy használatot biztosító joga a Versenyhelyszín felett. A Vállalkozónak ez a birtoklási és használati joga a birtokbaadással vagy, amennyiben az korábbi időpontban következik be, a Szerződés egyéb módon történő megszűnésével megszűnik.
			4. A Megrendelő fenntartja a jogot, hogy a munkavégzésre átadott Versenyhelyszínen a létesített kerítésen reklámhordozókat helyezzen el, azokat hasznosítsa. A Versenyhelyszín bármely részén, illetve a Vállalkozó eszközein a Vállalkozó saját hirdetéseit és logóit, illetve egyéb hirdetéseket csak a Megrendelő előzetes írásbeli engedélyével helyezheti el. A Vállalkozó a Megrendelő kérése esetén a Megrendelő engedélye nélkül létesített bármely reklámhordozót köteles haladéktalanul eltávolítani.
			5. A Versenyhelyszín, egyben mint munkaterület lehatárolása, a vonatkozó munkavédelmi-, tűzrendészeti, stb. előírások betartása a Versenyhelyszín, a Vállalkozó által beszállított anyagok, berendezések, raktárak megfelelő védelme, őrzése a Vállalkozó feladata és felelőssége saját költségén. A Versenyhelyszín körülkerítését az építési munkálatokra figyelemmel úgy kell megoldani, hogy az építési tevékenység során - az alkalmazott technológiát is figyelembe véve - semmilyen törmelék a kerítésen kívül, sem pedig a Dunába ne jusson. A Versenyhelyszín határán jól látható helyeken és megfelelő gyakorisággal figyelmeztető feliratokat kell kihelyezni. A Vállalkozó köteles gondoskodni az esetleges ideiglenes felvonulási területek megfelelő bekerítéséről, valamint a felvonulási területek és a Versenyhelyszín közötti közlekedési utak biztonságának és tisztaságának a biztosításáról.
			6. A Versenyhelyszínre vonatkozó kárveszély a Versenyhelyszín jegyzőkönyv felvétele mellett történő átadásával egyidejűleg száll át a Vállalkozóra; ettől az időponttól kezdődően a Vállalkozó tevékenysége nyomán a Versenyhelyszín, vagy az azon álló építmények, az azon elhelyezett gépek, berendezések, építési anyagok, segédanyagok, stb. állagában, szerkezetében, berendezéseiben bekövetkezett minden kár és sérülés a Vállalkozó kizárólagos kockázata és költsége.
			7. A Vállalkozó köteles a Szerződés hatálya alatt a rendelkezésére bocsátott Versenyhelyszínt és az annak megközelítését szolgáló területeket és utakat rendben tartani, a keletkező hulladékot folyamatosan, az adott típusú- és mennyiségű hulladék befogadására az összes érvényes és hatályos hatósági engedéllyel és megfelelő tárolókapacitással rendelkező lerakóhelyre olyan szállítójárművek igénybevételével elszállítani, amelyek biztosítják azt, hogy a szállítás során a törmelék ne hulljon le a járműről, és ne kerüljön por a levegőbe. Azon hulladékok tekintetében, amelyek veszélyes hulladéknak minősülnek, a Vállalkozó köteles olyan feldolgozó céggel szerződést kötni, amely az adott hulladék ártalmatlanítására vonatkozó valamennyi érvényes és hatályos engedéllyel és megfelelő technológiával, valamint kapacitással rendelkezik. E kötelezettségek megsértése esetén - a Megrendelő által kitűzött határidő eredménytelen elteltét követően - a Megrendelő jogosult a Versenyhelyszín és az annak megközelítését szolgáló területek és utak rendjét a Vállalkozó költségére harmadik személlyel helyreállíttatni, a jelen pont szerint a Vállalkozót terhelő kötelezettségeket a Vállalkozó költségére harmadik személlyel elvégeztetni.
		2. **Versenyhelyszínen foglalkoztatottak elleni kifogás**
			1. A Vállalkozó vállalja, hogy megfelelő szakképzettségű dolgozókat alkalmaz a Szerződés teljesítéséhez, és eleget tesz a vonatkozó munkabiztonsági- és egyéb előírásoknak, valamint az alkalmazásra, foglalkoztatásra, kifizetésékre vonatkozó jogszabályi rendelkezéseket betartja. A Vállalkozó köteles a Projekt megvalósításának minden fázisában olyan mértékű munkaerőt biztosítani, amely garantálja a határidőre történő teljesítést.
			2. Ha a Megrendelő alapos indokkal úgy ítéli meg, hogy a Vállalkozó által az Projekt keretében foglalkoztatott személyek a Szerződés teljesítését vagy a Projekt presztízsét veszélyeztetik, ennek megszüntetésére (a munkafegyelem megjavítására, az együttműködés javítására, a fokozott minőségi ellenőrzésre, egyes dolgozók Versenyhelyszínről történő kitiltására, stb.) kötelezheti a Vállalkozót.
			3. Ha a Megrendelő ésszerű indokok alapján úgy ítéli meg, hogy a Vállalkozó nem megfelelő létszámú, vagy nem megfelelő szakértelmű dolgozókat, illetve személyzetet alkalmaz a Projekt bármely fázisában, úgy konkrét utasítást adhat a Vállalkozó részére a megfelelő létszámú és szakértelmű dolgozók, illetve személyzet alkalmazására, amely utasításnak a Vállalkozó haladéktalanul köteles eleget tenni.
		3. **A Vállalkozó felelőssége az alkalmazott építési-szerelési módszerekért és eljárásokért**

A Vállalkozó köteles a Munkákat a vonatkozó Jogszabályoknak, szabványoknak, hatósági előírásoknak megfelelően a legmagasabb szakmai színvonalon elvégezni. A Vállalkozót felelősség terheli az általa alkalmazott műszaki módszerekért és eljárásokért, megoldásokért és technikákért, valamint ezek sorrendiségéért. A Megrendelő jogosult egyes műszaki módszerek és eljárások alkalmazását megtiltani, illetve adott esetben az általa meghatározott műszaki módszerek és eljárások alkalmazására utasítani a Vállalkozót írásos indokolással, mely utasítást a Vállalkozó köteles betartani, kivéve, ha az jogellenes, szakszerűtlen, vagy célszerűtlen, amely körülményekre a Vállalkozó köteles a Megrendelő figyelmét felhívni. Ha a Vállalkozó által szakszerűtlennek, vagy célszerűtlennek ítélt utasításhoz a Megrendelő a fenti figyelmeztetést követően is ragaszkodik, a Vállalkozó köteles azt végrehajtani, de ez esetben az utasítás végrehajtásából bekövetkező esetleges károkért nem tartozik felelősséggel.

* + 1. **A Vállalkozó felelőssége a felhasznált anyagok és eszközök megfelelőségéért**

A Vállalkozó vállalja, hogy az Óriás Ugrótornyot és Ideiglenes Létesítményeit a Megrendelő Követelményeiben meghatározott tartalommal az Engedélyeknek megfelelően valósítja meg. A Vállalkozó felelős a Munkák teljesítéséhez szükséges összes anyag, berendezés, eszköz és egyéb dolgok beszerzéséért, szállításáért, átvételéért, kirakodásáért és biztonságos tárolásáért, oly módon, hogy azok kellő időben rendelkezésre álljanak. Minden felhasznált anyag, berendezés, eszköz és egyéb dolog meg kell, hogy feleljen a Jogszabályokban, a vonatkozó szabványokban, a tervekben megjelölt szabványokban, műszaki útmutatókban, gyártói műszaki feltételekben, ezek hiányában a műszaki, illetve biztonságtechnikai szabványokban és előírásokban, az élet-, vagyon-, baleset- és egészségvédelmi, a tűzvédelmi és tűzbiztonsági, a környezetvédelmi, minőségbiztosítási és a higiéniai előírásokban foglalt feltételeknek.

* + 1. **Biztonság és védelem**
			1. **A Vállalkozó felelőssége**

A Vállalkozó kötelessége a Versenyhelyszín átvételét követően folyamatosan felügyelni a Versenyhelyszínt, az ott dolgozó munkások és a jelen lévő Alvállalkozók, illetve ezek alkalmazottai, valamint a Versenyhelyszínen bármely okból foglalkoztatott személyek, illetve az ott esetleg jelen lévő bármely jogosult és/vagy illetéktelen személyek baleseteinek elkerülése érdekében.

* + - 1. **Vagyonvédelem**

A jelen Szerződés hatálya alatt a Vállalkozó kizárólagosan és teljes mértékben felel az Óriás Ugrótorony és Ideiglenes Létesítményei védelméért és biztonságáért, a Versenyhelyszínen és az organizációs területen elhelyezett anyagokért, eszközökért, szerszámokért, járművekért és berendezésekért, azzal, hogy a vagyonvédelmi feladatok a Rendezvények időszaka alatt nem képezik a Vállalkozó kötelezettségét.

* + - 1. **Biztonsági követelmények – személyi biztonság, harmadik személyek és harmadik személyek vagyonának védelme**
				1. A Vállalkozó kötelessége és felelőssége, hogy a munkabiztonsági, tűzvédelmi és egészségügyi előírásokat megismertesse és betartassa a dolgozóival - beleértve az Alvállalkozókat és azok dolgozóit is.
				2. A Vállalkozó minden szükséges óvintézkedést megtesz annak érdekében, hogy tevékenységével ne veszélyeztesse a nagyközönség, a Versenyhelyszínt övező épületek/épületrészek, járdák és utak biztonságát, vagy bármely, a Versenyhelyszínen, vagy annak közelében lévő épület, közmű, csatorna vagy egyéb szerkezet biztonságát. A Vállalkozó köteles a Munkák megvalósítása során a munkaterületen lévő működő közműveket megóvni, üzemelésük folyamatos fenntartásáról gondoskodni. Károkozás esetén a Vállalkozó saját költségén – az üzemeltetővel egyeztetetten – köteles a helyreállítást elvégezni.
				3. A Vállalkozó minden szükséges biztonsági berendezést, valamint a lezuhanó tárgyak elleni védelmet alkalmaz, és egyébként megtesz minden szokásos óvintézkedést, amely az élet- és egészségvédelem, a biztonság és vagyonvédelem céljából szükséges.
			2. AVállalkozó a Jogszabályok által előírt bejelentési kötelezettségén túl azonnal – de legkésőbb 2 (kettő) órával a baleset bekövetkezte után – írásban köteles értesíteni a Megrendelőt a Munkával kapcsolatban bekövetkezett minden balesetről, a halállal vagy súlyos személyi sérüléssel vagy jelentősebb vagyoni kárral járó eseményről.
		1. **Forgalomszervezés**
			1. A Vállalkozó a Megrendelő által jóváhagyott forgalomszervezési terveknek megfelelően jogosult a Munkák elvégzése érdekében forgalomkorlátozást kezdeményezni az illetékes hatóságoknál.
			2. A Vállalkozót terhelik a hatóságok közreműködésével kapcsolatos azon költségek, amelyek a Vállalkozó tevékenységével kapcsolatosan a forgalomirányítással (terelés, korlátozás) összefüggésben álltak elő, beleértve különösen a rendőri biztosítás költségeit, valamint minden ideiglenes forgalomtechnikára irányuló tervezési, engedélyezési és megvalósítási költséget.
		2. **Felvonulási terület és felvonulási létesítmények**
			1. A Versenyhelyszínen kívüli területre a Munkák és a felvonulási létesítmények az elkerülhetetlen kellemetlenségeken (zaj, por, forgalmi torlódás) túl – amelyet a Vállalkozó minden eszközzel minimalizálni köteles - semmilyen káros befolyást, hatást nem gyakorolhatnak, amennyiben ilyen mégis felmerülne, annak elhárításáról a Vállalkozó saját költségén, haladéktalanul gondoskodni köteles.
			2. A Vállalkozó biztosítja az 3.4 pontban meghatározott kooperációs értekezletek megtartása céljából az arra alkalmas irodahelyiséget (irodakonténert) a Versenyhelyszínen. A Vállalkozó feladata Megrendelő részére munkahelyek biztosítása a Versenyhelyszínen 2 (kettő) fő részére bútorozva, A3 színes nyomtatóval, 10 (tíz) fős tárgyaló nem kizárólagos használatával, teakonyhával, szociális blokkal, fűtéssel, hűtéssel, elektromos energiával, világítással és internetkapcsolattal. A Vállalkozó biztosítja továbbá a Megrendelő részére egy vizesblokk használatát, melyet a Vállalkozó köteles tisztán tartani, a szükséges fogyóeszközökkel feltölteni. A Vállalkozó köteles továbbá a Megrendelő képviseletében eljáró legalább 12 (tizenkét) fő számára a megfelelő munkavédelmi felszerelést biztosítani.
		3. **Reklámok és építési tábla**

A Vállalkozó 1 (egy) építési táblán tájékoztatja a közvéleményt a Projekt lényeges adatairól a Megrendelő által jóváhagyott formában és tartalommal. A Vállalkozó sem az építési információs táblákat, sem a toronydarukat, egyéb munkagépeket és eszközöket, az állványzatot, sem az a köré vont védő (takaró) hálót, sem a Versenyhelyszínt körülvevő kerítéseket, palánkokat nem használhatja hirdetések, reklámok elhelyezésére. Bármely hirdetés vagy reklám elhelyezéséhez (ideértve a Vállalkozó saját hirdetését vagy logóját is) a Megrendelő előzetes írásbeli hozzájárulása szükséges. Ugyanakkor a Vállalkozó köteles a kerítésen elhelyezni a Megrendelő által igényelt reklámokat, reklámhordozókat, illetve tájékoztatásokat, továbbá azok nappali láthatóságát biztosítani. Az elhelyezés, felszerelés költségei a Vállalkozót terhelik. A Megrendelő által igényelt reklámanyagok elkészítésének költségei és az azokkal kapcsolatos felelősség a Megrendelőt terhelik azzal, hogy elhelyezés szakszerűségéért a Vállalkozó felel.

* + 1. **A Vállalkozó együttműködési kötelezettsége**
			1. A Vállalkozó tudomásul veszi, hogy Megrendelő, illetve más harmadik személyek – így különösen a Szervező Bizottság és a Bp. 2017 Nonprofit Kft. – jogosult illetve jogosultak más vállalkozókat megbízni a kivitelezéssel érintett területen, illetve annak környezetében tervezett további tevékenységeinek elvégzésére. A Vállalkozó köteles munkáját az ilyen módon megbízott további vállalkozókkal kölcsönösen együttműködve végezni, a határidők betartása érdekében a vállalkozókkal konzultálni, a munkaterületen belüli munkavégzések esetében a munkaterületet szolgáltatni. Vita esetén az együttműködés rendjét a Megrendelő határozza meg.
			2. A fentiek szerint köteles eljárni a Vállalkozó a Red Bull Air Race rendezvény tekintetében közreműködő vállalkozókkal történő együttműködés tekintetében is. A Vállalkozó köteles munkáját az említett további vállalkozókkal kölcsönösen együttműködve végezni, a határidők betartása érdekében a vállalkozókkal konzultálni, a munkaterületen belüli munkavégzések esetében a munkaterületet szolgáltatni. Vita esetén az együttműködés rendjét a Megrendelő határozza meg.
		2. **Ellenőrzés**
			1. A Megrendelő folyamatosan jogosult felhasználásra kerülő anyagok, a munkavégzés és az elkészült Munkák ellenőrzésére, ennek érdekében a munkaterületre bármikor beléphet és a Munkákat bármikor megvizsgálhatja. A Vállalkozó köteles minden ésszerűen kért segítséget és eszközt megadni és korlátozás nélkül lehetőséget biztosítani a Megrendelőnek arra – ideértve azt, hogy hozzáférést biztosít, engedélyt ad és biztonsági berendezéseket bocsát a Megrendelő rendelkezésre –, hogy az ellenőrzési tevékenységeket elvégezze. A Megrendelő ellenőrzési joga gyakorlásához szakértőt is igénybe vehet.
			2. A Vállalkozó felelős a Versenyhelyszínre beépítendő valamennyi berendezés üzempróbája megszervezéséért, és arra köteles a Megrendelőt meghívni, aki jogosult, de nem kötelezett azon részt venni. Amennyiben a Megrendelő nem jelenik meg az írásbeli értesítésben szereplő helyen és időben, a Vállalkozó az üzempróbát elvégezheti. A Vállalkozó köteles az átvételi eljárás során átadni a Megrendelő részére az esetleges üzempróbák és vizsgálatok hiteles jegyzőkönyveit.
			3. Amennyiben az ellenőrzés vagy vizsgálat, eredményeként a Megrendelő ésszerűen eljárva úgy határoz, hogy bármely berendezés dolog vagy anyag hibás, vagy egyébként nem felel meg a Szerződés rendelkezéseinek, a Megrendelő visszautasíthatja az ilyen anyag, vagy szerkezet használatát a Vállalkozó azonnali értesítése és a döntés alapjául szolgáló okok megjelölése mellett. Ebben az esetben, a Vállalkozó köteles a hibát kijavítani, illetve gondoskodni arról, hogy a visszautasított rész eleget tegyen a jelen Szerződés követelményeinek.
		3. **Beüzemelés és Próbaüzem**

A Vállalkozó köteles elvégezni az Óriás Ugrótorony és Ideiglenes Létesítményei beüzemelését a Megrendelő Követelményei szerint és a beüzemelést követően a medencét köteles folyamatosan üzemben tartani a Verseny befejezéséig.

* + 1. **FINA Akkreditáció**

A medence és az ugrótorony tekintetében a Vállalkozó köteles a FINA Akkreditáció beszerzésére. Ennek érdekében a Vállalkozó köteles a szükséges hitelesítő mérések és vizsgálatok saját költségén történő elvégeztetésére, a mérések és vizsgálatok eredményeit igazoló, a FINA által megkövetelt dokumentáció összeállítására és a FINA akkreditációs eljárás lefolytatására. A FINA és a Vállalkozó közötti egyeztetéseket a Megrendelő bevonásával, a Megrendelőn keresztül kell lefolytatni, a Megrendelőt minden egyeztetésre meg kell hívni és a FINA részére átadandó minden írásbeli anyagot egyidejűleg a Megrendelő részére is át kell adni. A FINA Akkreditáció beszerzésére irányuló eljárás csak a Megrendelő által előzetesen jóváhagyott dokumentáció alapján kezdhető meg, illetve folytatható le.

* + 1. **Tájékoztató Anyagok**

A Vállalkozó köteles a Projekt bemutatása és ismertetése céljából tájékoztató anyagokat készíteni nyomtatott és digitális formában, köteles továbbá a Projektet övező megkülönböztetett hazai és nemzetközi figyelemre tekintettel a nagyközönség számára tájékoztató, bemutató események megszervezésére. A Felek kijelentik, hogy a Díj magában foglalja a tájékoztató anyagok elkészítésével, illetve a tájékoztató események megszervezésével összefüggésben a Vállalkozó által a jelen pont keretében vállalt minden kötelezettség ellenértékét, a teljesítéshez igénybevételre kerülő Alvállalkozók díját, egyéb költségeit, azzal, hogy az árazott költségvetésben a „Tájékoztató anyagok készítése” soron szereplő összeg kizárólag a Megrendelő által előzetesen írásban jóváhagyott költségek fedezetére használható fel azzal továbbá, hogy ezen költségek tekintetében árrés nem számítható fel. Ha a Megrendelő úgy ítéli meg, hogy a Vállalkozó által a jelen pont szerinti szolgáltatások nyújtásával megbízni kívánt Alvállalkozók vagy egyéb közreműködők a Szerződés teljesítését, a megfelelő tájékoztatást vagy a Projekt presztízsét veszélyeztetik, vagy teljesítésük, illetve eljárásuk egyébként nem méltó a Projekt kiemelt jelentőségéhez, úgy jogosult írásban előírni a Vállalkozó számára más Alvállalkozó vagy egyéb közreműködő igénybevételét. A tájékoztató anyagok és a tájékoztatási terv tervezetét a Vállalkozó köteles jóváhagyás céljából előzetesen benyújtani a Megrendelőnek a Megrendelő által meghatározott ésszerű időpontban. Amennyiben a Megrendelő a tájékoztató anyagok tekintetében bármilyen észrevételt tesz vagy módosítást kér, a Vállalkozó köteles azt végrehajtani és a tájékoztató anyagokat ilyen módon elkészíteni. A véglegesített tájékoztató anyagokat, illetve a tájékoztató események megtartásának tervét a Megrendelő fentiek szerinti jóváhagyásától számított öt (5) napon belül kell a Megrendelő részére átadni. A Vállalkozó a tájékoztatással összefüggő kötelezettségeit a Megrendelő által a fentiek szerint jóváhagyott tájékoztatási terv alapján, a jóváhagyott tájékoztató anyagok felhasználásával köteles teljesíteni.

* 1. **TELJESÍTÉSI IDŐ**
		1. **Teljesítési Idő**
			1. A Versenyhelyszín az 5.2 pontnak megfelelően, több ütemben kerül átadásra a Vállalkozó részére a Munkák elvégzése céljából. A Vállalkozó a Munkák elvégzését legkésőbb Műszaki Ütemtervben meghatározott napon köteles megkezdeni.
			2. Az Óriás Ugrótorony és Ideiglenes Létesítményei tekintetében elvégezendő egyes Versenyhelyszín Kialakítási Munkák határideje majd a Bontás befejezésének határideje az adott projektelem tekintetében a Megrendelői Ütemtervben megállapított időpont. A kötbérterhes szakasz/részhatáridők a Megrendelői Ütemtervben kerültek meghatározásra.
		2. **A Befejezés Határidejének meghosszabbítása**
			1. Ha a Vállalkozó a munkát illetve feladatait a Megrendelő érdekkörében felmerült ok, vagy Vis Major miatt nem tudja a Megrendelői Ütemtervben, illetve a Műszaki Ütemtervben meghatározott ütemben folytatni, illetve teljesíteni, és ez a teljesítési (részteljesítési) határidőkre kedvezőtlen kihatással van, a teljesítési határidő meghosszabbodik és ebben az esetben a 6.2.3 pontban foglaltak szerint kell eljárni.
			2. A Felek kijelentik, hogy a fenti teljesítési határidő-hosszabbítás a Befejezés Határideje tekintetében csak abban az esetben alkalmazandó, amikor az esetleges késedelem ténylegesen kihat az adott Átadás-átvételi Eljárás megkezdésének időpontjára, tekintettel az összes fennálló körülményre és a Vállalkozó azon általános kötelezettségére, hogy a Munkákat a legjobb időhatékonysággal szervezze meg.
			3. A jelen szerződés szerinti határidők 6.2.1 szakasz szerinti meghosszabbítására indokolással ellátott, írásban előterjesztett, és lehetőség szerint dokumentációval alátámasztott Vállalkozói igénybejelentés alapján van lehetőség, mely igénybejelentésről a Megrendelő köteles indokolt döntést hozni és azt a Vállalkozóval írásban közölni.
		3. **Előrehaladási jelentés**
			1. A Vállalkozó köteles heti előrehaladási jelentést készíteni, és azt a Megrendelőknek átadni az adott naptári hetet követő naptári hét 3. (harmadik) munkanapjáig. Az előrehaladási jelentés készítését a Vállalkozó az Óriás Ugrótorony és Ideiglenes Létesítményei tekintetében lefolytatandó Átadás-átvételi Eljárás befejezéséig köteles folytatni. Ezen heti jelentésnek ki kell térnie a tényleges és a tervezett előrehaladás összehasonlítására, részletesen ismertetve azon eseményeket és körülményeket, amelyek veszélyeztethetik a Szerződés szerinti befejezést és a késedelem leküzdése érdekében tett (vagy teendő) intézkedéseket.
			2. Minden egyes jelentésben a fentieken túl még az alábbiakat is fel kell tüntetni: diagramokat és az előrehaladás részletes bemutatását, ideértve a Versenyhelyszínen az előrehaladás helyzetét megörökítő fényképfelvételeket, bármely környezetvédelmi vagy a közérdeket érintő veszélyes esemény vagy tevékenység részleteit, az engedélyektől és tervektől történő bármely eltérést és a tárgyidőszak alatt elvégzett ellenőrzések és esetleges üzempróbák részleteit és eredményét.
	2. **teljesítés és ÁTADÁS-ÁTVÉTEL**
		1. **Teljesítés**
			1. A Vállalkozó a Munkákat a törvényes kellékeknek, a vonatkozó Jogszabályoknak, a jelen Szerződésnek, azon belül is a Megrendelő Követelményeinek, valamint a kivitelezés során a Megrendelőtől kapott utasításoknak, a Projekt rendeltetési céljára való alkalmasságnak megfelelő szolgáltatás nyújtásával köteles teljesíteni. A Vállalkozó köteles a Szerződést a Megrendelő Követelményeiben, a Projekttervben, valamint a Megrendelői és a Műszaki Ütemtervben foglaltakkal összhangban teljesíteni.
			2. A szerződésszerű teljesítés elbírálása szempontjából kívánalom:
				1. általános értelemben a rendeltetésszerű használatra való alkalmasság, amelyet – külön kikötés hiányában - a szakmai szokások, szokványok szerint kell értelmezni;
				2. szűkebb értelemben pedig azoknak a követelményeknek az összessége, amelyeket a szolgáltatással szemben a jelen Szerződés és különösen a Megrendelő Követelményei, Jogszabály, alkalmazandó szabvány-, műszaki vagy egyéb hatósági előírás vagy engedély támaszt, ideértve a közmű vállalatok hozzájárulásait is.
		2. **A Munkák átadás-átvétele**
			1. A Megrendelő a birtokbavételt megelőzően a Munkák teljesítését átadás-átvételi eljárás keretében ellenőrzi (a „**Átadás-átvételi Eljárás**”). Az Átadás-átvételi Eljárást az egyes projektelemek tekintetében külön-külön az adott projektelem tekintetében a Befejezés Határidejeként megállapított időpontban kell megkezdeni. A Megrendelő a Munkákat akkor veszi át, ha azok a jelen Szerződés rendelkezéseinek, így különösen a 7.1 pont előírásainak megfelelően kerültek elvégzésre (amely átadás-átvételt jegyzőkönyvben kell rögzíteni). Az Átadás-átvételi Eljárás során a Felek ellenőrzik, hogy a Munkák a jelen Szerződésnek megfelelnek-e.
			2. Az Átadás-átvételi Eljárást az adott ütembe tartozó Munkák teljes körű elvégzését, és ezt követően a Vállalkozó általi készrejelentést követő munkanapon kell elkezdeni. A jelen fejezet szerinti Átadás-átvételi Eljárást mind a Versenyhelyszín Kialakítási Munkák tekintetében, mind pedig a Versenyhelyszín Bontási Munkákat követően le kell folytatni.
			3. Amennyiben a Vállalkozó a Munkákat az adott teljesítési szakaszra teljeskörűen elvégezte, köteles azokat készrejelenteni az Átadás-átvételi Eljárás tervezett megkezdését legalább 1 (egy) munkanappal megelőzően. Az Átadás-átvételi Eljárást a Megrendelői Ütemtervben meghatározott időpontig be kell fejezni. E határidő elteltekor a Megrendelő a Munkák átvételéről vagy az átvétel megtagadásáról nyilatkozni köteles.
			4. Az Átadás-átvételi Eljárás kiterjed különösen, de nem kizárólag a következőkre:
				1. megtekintés, bejárás, vizsgálatok,
				2. üzempróba/próbaüzem az elektromos és gépészeti berendezések tekintetében,
			5. A Vállalkozó a toronyra és a medencére vonatkozó Átadás-átvételi Eljárás keretében köteles átadni a toronyra és a medencére vonatkozó megvalósulási terveket és egyéb megvalósulási dokumentációt, valamint a FINA Akkreditációt tanúsító dokumentumokat. E dokumentumok rendelkezésre állásának hiányában a Vállalkozó teljesítése nem kerül elfogadásra.
		3. **Átvételkori vizsgálatok**
			1. Az Átadás-átvételi Eljárás részeként Felek megvizsgálják, hogy a Vállalkozó teljesítése szerződésszerűen és jogszabályszerűen történt-e.
			2. Ha a vizsgálatok arra világítanak rá, hogy a Munkák vagy azok valamely része nem felel meg a jelen Szerződés előírásainak, akkor a Megrendelő jogosult:
				1. az adott Munka kijavításának elrendelésére; vagy
				2. amennyiben a hiba nem javítható, illetve kicseréléssel nem orvosolható, illetve a Világbajnokság kezdete miatt már nincs lehetőség a kijavításra, kicserélésre, átvenni a hibás Munkát, ha hiba vagy hiányosság nem akadályozza a rendeltetésszerű használatot és a Világbajnokság biztonságos lebonyolítását.
			3. A 7.3.2 (b) bekezdése alkalmazása esetén a Vállalkozó köteles a továbbiakban teljesíteni minden, a jelen Szerződésben rögzített kötelezettségét, és a Díjat csökkenteni kell egy olyan összeggel, amely megfelelő módon tükrözi a hibából eredő csökkent értéket (díjleszállítás). A hibás Munka értékét – amennyiben az lehetséges – az 1/C számú Melléklet alapul vételével kell megállapítani. Ebben az esetben a Vállalkozó csak az ilyen módon csökkentett Díjra jogosult.
		4. **Az Átadás-átvétel lezárása**
			1. A Feleknek az Átadás-átvételi Eljárás során lefolytatott vizsgálat megállapításait jegyzőkönyvben kell rögzíteniük. A jegyzőkönyvnek tartalmaznia kell legalább az alábbiakat:
				1. a Megrendelő szerint még fennálló hibák, hiányok felsorolását és értékét, és a Vállalkozó ezekre vonatkozó nyilatkozatát, észrevételeit,
				2. az átadás-átvételre meghívott és nyilatkozattételre jogosultak, illetve kötelezettek nyilatkozatait,
				3. az ismert és érvényesíteni kívánt igényeket,
				4. a jegyzőkönyvben rögzíteni kell továbbá az eljárás eredményességét vagy eredménytelenségét, azaz a Megrendelő nyilatkozatát a Munkák átvételére vagy elutasítására vonatkozóan, ez utóbbi esetben ennek indokait,
				5. a Felek képviselőinek aláírását.
			2. A jegyzőkönyvben a Megrendelő nyilatkozik a teljesítés elfogadásáról, indokolt esetben annak elutasításáról, illetve arról, ha teljesítés jelen állapotában még hibajavításra, hiánypótlásra szorul, vagy e nélkül is alkalmas a birtokbaadás megkezdésére.
			3. Nem tagadható meg az átvétel a teljesítés olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot, és azok kijavítását, pótlását a Vállalkozó a Megrendelő által megjelölt ésszerű határidőre vállalta. Amennyiben a Megrendelő az Átadás-átvételi Eljárás során hiányokat, hibákat jelölt meg, azokat a Vállalkozó a birtokbaadás megkezdéséig nyitva álló javítási időszakban köteles kijavítani, pótolni.
			4. Ha a teljesítés a megállapított hibákkal, hiányokkal együtt alkalmas arra, hogy a birtokbaadást megkezdjék, úgy a Felek rögzítik azok kijavításának, pótlásának a határidejét.
			5. Amennyiben a Vállalkozó a hibajegyzék szerinti munkákat határidőben nem végzi el, úgy azokat a Megrendelő jogosult a Vállalkozó költségén elvégeztetni, és a Vállalkozó nem jogosult azt megakadályozni, továbbá köteles a szükséges munkaterületet kiüríteni. A Megrendelő így felmerült költségeit a Vállalkozó köteles megtéríteni.
		5. **Versenyhelyszín helyreállítása**
			1. Az Átadás-átvételi Eljárás befejezéséig a Vállalkozónak el kell távolítania a Versenyhelyszínen még meglévő eszközeit, a megmaradt anyagot, törmeléket, hulladékot és az ideiglenes létesítményeket.
			2. Ha a Vállalkozó az Átadási-átvételi Eljárás lezárásáig nem tesz eleget a fenti, Versenyhelyszínre vonatkozó helyreállítási kötelezettségének, a Megrendelő jogosult értékesíteni ezen hátra maradt dolgokat illetve eszközöket, vagy elszállíthatja azokat. A Megrendelő jogosult az értékesítés vagy az elszállítás és a Versenyhelyszín helyreállítása során felmerült költségeinek megtérítésére.
			3. Az értékesítés után a Megrendelő költségeinek megtérítését követően fennmaradó bármely összeg a Vállalkozó részére kifizetendő. Ha az értékesítésből befolyt összeg nem éri el a Megrendelő vonatkozó költségeit, akkor a Vállalkozónak ki kell fizetnie a Megrendelő részére a felmerült költségek és az értékesítésből befolyt összeg különbözetét.
	3. **AZ IDEIGLENES LÉTESÍTMÉNYEK RENDELKEZÉSRE ÁLLÁSÁNAK BIZTOSÍTÁSA**
		1. A Vállalkozó köteles az Óriás Ugrótornyot és Ideiglenes Létesítményeit a Megrendelői Ütemtervben meghatározott napon (a „**Birtokbaadás Kitűzött Napja**”) a Megrendelő részére birtokba adni. A birtokbaadás feltételét képezik az alábbiak, és a Megrendelő az Óriás Ugrótorony és Ideiglenes Létesítményei birtokát csak akkor köteles átvenni, ha az alábbi feltételek teljesültek:
			+ 1. a Versenyhelyszín Kialakítási Munkák tekintetében az Átadás-átvételi Eljárás sikeresen lezárult és a Megrendelő a Munkák elfogadása tekintetében elfogadó nyilatkozatott tett;
				2. az Átadás-átvételi Eljárás jegyzőkönyvében felsorolt hibák és hiányosságok kijavítása megtörtént, vagy a Vállalkozó a Megrendelő számára elfogadható határidőt vállal a még mindig fennálló hibák és hiányosságok kijavítására, feltéve, hogy ezen hibák és hiányosságok nem akadályozzák az Óriás Ugrótorony és Ideiglenes Létesítményei rendeltetésszerű használatát;
				3. az Óriás Ugrótorony és Ideiglenes Létesítményei részét képező medencék tekintetében a végrehajtható vízjogi üzemeltetési engedély, továbbá minden más További Engedély végrehajtható határozat formájában rendelkezésre áll;
				4. a FINA Akkreditáció rendelkezésre áll;
				5. a Vállalkozó az Óriás Ugrótorony és Ideiglenes Létesítményei tekintetében a nagy- és piperetakarítást elvégezte.
		2. Amennyiben a birtokbaadás fenti feltételei a Birtokbaadás Kitűzött Napjáig nem teljesültek, azt úgy kell tekinteni, hogy a Vállalkozó az Óriás Ugrótorony és Ideiglenes Létesítményei birtokbaadásával késedelembe esett és amennyiben a késedelem olyan okból következik be, amelyért a Vállalkozó a felelős, a Vállalkozó késedelmi kötbért köteles fizetni a 13.1 pont rendelkezései szerint. A jelen szakasz rendelkezései ekkor is irányadók, ha a Megrendelő úgy dönt, hogy az Óriás Ugrótorony és Ideiglenes Létesítményeit birtokba veszi annak ellenére, hogy a fenti 8.1 pontban rögzített feltételek nem teljesültek.
		3. A Felek birtokba adási jegyzőkönyvben rögzítik az Óriás Ugrótorony és Ideiglenes Létesítményei Megrendelőnek történő birtokba adását és az Óriás Ugrótorony és Ideiglenes Létesítményei közműellátását szolgáló mérőórák állását.
		4. A birtokbaadás napjától a Megrendelő az Óriás Ugrótornyot és Ideiglenes Létesítményeit jogosult rendeltetésszerűen birtokolni, használni és hasznosítani. A birtokbaadást követően a Vállalkozó csak a Műszaki Üzemeltetési Szolgáltatások ellátása érdekében léphet be az Óriás Ugrótorony és Ideiglenes Létesítményei területére.
		5. A Megrendelő a tényleges birtokbaadás napjától az Óriás Ugrótornyot és Ideiglenes Létesítményeit folyamatosan a Megrendelő Követelményeiben meghatározott funkciók és tevékenységek céljára használhatja, illetve hasznosíthatja. A Megrendelő köteles az Óriás Ugrótornyot és Ideiglenes Létesítményeit a rendetetési célnak megfelelően ésszerű gondossággal használni, és a Használati Időszak végén a Vállalkozónak köteles azokat kiürítve (takarítási kötelezettség nélkül) és az indokolt elhasználódásnak megfelelő állapotban a Versenyhelyszín Bontási Munkák elvégzése céljából visszaadni. A Versenyhelyszín Bontási Munkák céljára történő birtokbaadásról a 8.3 szakasz szerinti jegyzőkönyvet kell felvenni.
		6. A Vállalkozó szavatolja és köteles biztosítani, hogy a Megrendelő a Használati Időszak alatt az Óriás Ugrótornyot és Ideiglenes Létesítményeit folyamatosan zavartalanul és háborítatlanul birtokolhassa, használhassa és hasznosíthassa, és ezen jogainak gyakorlásában a Megrendelőt a Vállalkozó vagy bármely más harmadik személy ne akadályozza illetve korlátozza.
		7. A Használati Időszakban az Óriás Ugrótorony és Ideiglenes Létesítményei egyes területei hasznosításáról illetve hasznosítási módjáról a Megrendelő szabad belátása szerint jogosult dönteni. Bármely funkciójú terület hasznosítását, működtetését a Megrendelő vagy a Megrendelő által kijelölt harmadik személyek végzik, illetve végezhetik – így különösen a Világbajnokság Szervező Bizottsága, a Bp. 2017 Nonprofit Kft., illetve a Hungaroring Zrt. – a Megrendelő és a köztük kötendő külön szerződés alapján. A Megrendelő az Óriás Ugrótorony és Ideiglenes Létesítményei hasznosításáról akár (al)bérleti, akár üzemeltetési vagy bármely egyéb típusú szerződés keretében gondoskodhat.
	4. **KÖZÜZEMI SZOLGÁLTATÁSOK**
		1. Az Óriás Ugrótorony és Ideiglenes Létesítményei működéséhez szükséges közüzemi és energia szolgáltatások, úgymint [a víz, csatorna, elektromos áram, továbbá telekommunikációs szolgáltatás], vételéhez szükséges rendszerek Óriás Ugrótoronyba és Ideiglenes Létesítményeibe történő bevezetéséről és a közüzemi szolgáltatások Óriás Ugrótornyon és Ideiglenes Létesítményein belüli rendelkezésre állásáról a Vállalkozó köteles gondoskodni a Megrendelő Követelményeiben előírt kapacitások rendelkezésre állásának biztosítása mellett.
		2. A Szerződés teljes időtartamára az Óriás Ugrótorony és Ideiglenes Létesítményei tekintetében szükséges energia- és közmű szolgáltatások, - úgymint [a víz, csatorna, elektromos áram] - nyújtására a szolgáltatókkal a szerződéseket a Vállalkozó köti meg, tekintettel arra, hogy a közmű szolgáltatások rendelkezésre állására az Óriás Ugrótorony és Ideiglenes Létesítményei kivitelezése alatt is szükség van. Az Óriás Ugrótorony és Ideiglenes Létesítményei Megrendelő részére történő birtokába adásától a Használati Időszak végéig az Óriás Ugrótorony és Ideiglenes Létesítményei által, illetve azok Megrendelő általi használata keretében elfogyasztott (közmű) szolgáltatások tényleges díját és költségeit a Megrendelő a Használati Időszak végét követő 30 (harminc) napon belül egy összegben köteles a Vállalkozónak megtéríteni.
		3. A Felek megállapodnak, hogy a Műszaki Üzemeltetési Szolgáltatások nyújtásához szükséges mértékben a Használati Időszakban a Vállalkozó is jogosult az Óriás Ugrótorony és Ideiglenes Létesítményeiben rendelkezésre álló közmű szolgáltatások indokolt és ésszerű mértékű fogyasztására.
	5. **AZ ÓRIÁS UGRÓTORONY ÉS IDEIGLENES LÉTESÍTMÉNYEI MŰSZAKI ÜZEMELTETÉSE**
		1. A Használati Időszakban - a jelen Szerződés eltérő rendelkezése hiányában - az Óriás Ugrótorony és Ideiglenes Létesítményei funkciójának megfelelő üzemszerű működés feltételeinek biztosításához szükséges műszaki üzemeltetését a Vállalkozó köteles ellátni a jelen Szerződésben és annak mellékleteiben meghatározott tartalommal és feltételekkel. Az üzemeltetés körébe tartozó feladatok, illetve szolgáltatások (a „**Műszaki Üzemeltetési Szolgáltatások**”) részletes leírását a Megrendelő Követelményei tartalmazzák.
		2. A Vállalkozó köteles elkészíteni valamennyi, az Óriás Ugrótorony és Ideiglenes Létesítményei üzemeléséhez, használatához szükséges szabályzatot a jogszabályoknak, üzemeltetési és karbantartási kézikönyvnek, valamint a kialakult szakmai gyakorlatnak megfelelően. Az Műszaki Üzemeltetési Szolgáltatások ellátása során a Vállalkozó köteles betartani a vonatkozó hatósági előírásokat, különösen a közfürdők üzemeltetésére, a munka- és tűzvédelmi, környezetvédelmi, közegészségügyi, őrzésvédelmi és biztonsági, valamint az építési szabályokat, továbbá köteles mindent megtenni annak érdekében, hogy munkavállalói, Alvállalkozói és Versenyhelyszín, illetve az Óriás Ugrótorony és Ideiglenes Létesítményei területére belépő harmadik személyek ezeket a szabályokat betartsák. Amennyiben Vállalkozó tudomására jut, hogy valamely hatósági előírás, különösen közfürdők üzemeltetésére, a munka- és tűzvédelmi, környezetvédelmi, közegészségügyi, őrzésvédelmi és biztonsági, illetve az építési szabályok nem kerülnek betartásra, akkor erről azonnal köteles minden esetben Megrendelőt tájékoztatni írásban. Ezen körülmények Megrendelő tudomására jutásának elmulasztásából eredő valamennyi következményért Vállalkozó felelős.
		3. A Vállalkozó a Műszaki Üzemeltetési Szolgáltatásokat annak figyelembe vételével köteles ellátni, hogy az Óriás Ugrótorony és Ideiglenes Létesítményei területén a Megrendelő Követelményeiben meghatározott Rendezvények illetve események – és így különösen a Világbajnokság óriás toronyugrás versenyszáma – kerülnek megtartásra az ott meghatározott időpontokban és időtartamban. A Vállalkozó a Műszaki Üzemeltetési Szolgáltatásokat olyan módon köteles nyújtani, hogy a fenti Rendezvények és különösen a Verseny zökkenőmentesen lebonyolíthatóak legyenek.
		4. A Vállalkozó kijelenti, hogy az Óriás Ugrótorony és Ideiglenes Létesítményei kivitelezése során birtokába került, valamint a Közbeszerzési Eljárás keretében a Megrendelőtől kapott írásos anyagok, valamint az előzetes tárgyalások során kapott információk alapján a Megrendelői igényeket megismerte, és azokat a Műszaki Üzemeltetési Szolgáltatások meghatározásához szükséges mértékben és az elvárható gondossággal áttanulmányozta. A Vállalkozó a jelen Szerződés szerinti Műszaki Üzemeltetési Szolgáltatások teljesítését elvállalja.
		5. A Vállalkozó kijelenti, hogy a jelen Szerződés tárgyát képező Óriás Ugrótornyot és Ideiglenes Létesítményeit minden fennálló építménnyel, egyéb járulékos részekkel, berendezéssel és tartozékkal együtt ismeri, valamint hogy a műszaki üzemeltetéshez szükséges összes dokumentáció, műszaki leírás, kezelési útmutató, garancialevél, és egyéb kapcsolódó dokumentum a birtokában van. Ennek következtében a Vállalkozó számára ismert az Óriás Ugrótorony és Ideiglenes Létesítményei és a műszaki berendezések állapota. A Vállalkozó mint az Óriás Ugrótorony és Ideiglenes Létesítményei szállítója és kivitelezője nem hivatkozhat arra, hogy bármely műszaki természetű hibáról, illetve hiányosságról jelen Szerződés megkötésekor nem volt tudomása.
		6. A Vállalkozó kijelenti, hogy az üzemeltetés megkezdésekor az Óriás Ugrótorony és Ideiglenes Létesítményei üzemeltetésre megfelelő állapotban lesznek, valamennyi szükséges dokumentummal, tanúsítvánnyal és igazolással rendelkeznek. A Vállalkozó továbbá kijelenti, hogy a külső területek állapota is megfelelő állapotban lesz üzemeltetési szempontból. A Vállalkozó a későbbiekben nem hivatkozhat a fentiekkel összefüggő olyan okra, mely őt az üzemeltetésből adódó felelőssége alól kimentené.
		7. A Vállalkozó köteles a Használati Időszak teljes időtartama alatt az Óriás Ugrótorony és Ideiglenes Létesítményei üzembiztos működését, biztonságos és kifogástalan műszaki állapotát folyamatos biztosítani és fenntartani. Az Óriás Ugrótorony és Ideiglenes Létesítményei és a Versenyhelyszín őrzését a Vállalkozó köteles ellátni a Használati Időszak alatt is, kivéve a Rendezvények időtartamát, amely esetben a Rendezvénnyel érintett létesítmények őrzéséről a Megrendelő vagy más harmadik személy köteles gondoskodni.
		8. A Vállalkozó a Műszaki Üzemeltetési Szolgáltatásokat az ilyen tevékenységet üzletszerűen végző személyektől általában elvárható gondossággal és szakszerűséggel köteles ellátni. Feladata az Óriás Ugrótorony és Ideiglenes Létesítményei, a berendezések, eszközök és rendszerek állagmegóvása, rendeltetésszerű használatra alkalmas állapotának biztosítása, működtetése, karbantartása, javítása, hibamegelőzés és hibaelhárítás, valamint ezzel összefüggésben a személy és vagyonbiztonság biztosítása, továbbá az Óriás Ugrótorony és Ideiglenes Létesítményei használói működési feltételeinek biztosítása a Megrendelő Követelményeiben foglaltakkal összhangban.
		9. A Vállalkozó az üzemeltetéssel összefüggő azon feladatokat is köteles ellátni, amelyek esetleg nincsenek külön nevesítve jelen Szerződésben, vagy a jelen Szerződéshez csatolt mellékletekben, de amelyek a biztonságos, működőképes, szakszerű és folyamatos műszaki üzemeltetéshez szükségesek.
		10. Felek megállapodnak, hogy az Óriás Ugrótorony és Ideiglenes Létesítményei tekintetében a Vállalkozó által végzett vagy megrendelt beruházások, kivitelezések és beszerzések eredményeként létrejött, vagy ily módon az Óriás Ugrótoronyba és Ideiglenes Létesítményeibe bekerült dolgok, szerkezeti elemek jelen Szerződés hatálya alatt felmerülő javítási, illetve csereigénye esetén, a javítandó dolog, szerkezeti elem tekintetében a jótállás és/vagy szavatosság keretében a Vállalkozó a jótállás szabályai szerint köteles a szükséges munkák elvégzésre, a hibajavításokért külön ellenszolgáltatásban nem részesül.
		11. Amennyiben a Megrendelő a Megrendelő Követelményeiben meghatározott Műszaki Üzemeltetési Szolgáltatások körén túlmenő vagy azoktól eltérő üzemeltetési szolgáltatásokra tart igényt, úgy ilyen igény esetén a Vállalkozó köteles az így megrendelni kívánt többlet- vagy eltérő szolgáltatások nyújtására ajánlatot tenni. A jelen szakaszban foglaltak az irányadók abban az esetben is, ha a Megrendelő a Rendezvényekhez vagy az azokhoz kapcsolódó próbarendezvényhez és az ezekhez kapcsolódó promóciós anyagokhoz kapcsolódó Műszaki Üzemeltetési Szolgáltatásokon túlmenően további rendezvényekhez kapcsolódóan kíván további üzemeltetési szolgáltatásokat igénybe venni.
		12. Amennyiben a Vállalkozó a jelen Szerződésből fakadó, a Műszaki Üzemeltetési Szolgáltatások körébe tartozó kötelezettségeit megszegi, úgy a Megrendelő díjcsökkentést és ezen túlmenően kártérítést követelhet, vagy a szerződésszegés egyéb jogkövetkezményeit alkalmazhatja. Ha a Műszaki Üzemeltetési Szolgáltatások nem megfelelő módon történő ellátása miatt az Óriás Ugrótorony és Ideiglenes Létesítményei nem állnak rendeltetésszerű használatra alkalmas módon rendelkezésére, úgy a Megrendelő jogosult arra, hogy a nem szerződésszerűen ellátott Műszaki Üzemeltetési Szolgáltatásokat más harmadik személlyel végeztesse el a Vállalkozó költségére.
		13. A Vállalkozó a Műszaki Üzemeltetési Szolgáltatásokat egyrészt munkavállalói, másrészt Alvállalkozói útján látja el. Megrendelőnek joga van kérni a Vállalkozótól – mely késésnek a Vállalkozó köteles eleget tenni –, hogy a Vállalkozó, illetve az üzemeltető Alvállalkozó ne alkalmazzon olyan munkatársat, aki nem rendelkezik a megfelelő képzettséggel vagy egyébként - a Megrendelő megítélése szerint - nem képes a rábízott munkát szakszerűen, gondosan és teljes körűen ellátni. A Vállalkozó köteles listát készíteni az üzemeltetéshez igénybe vett Alvállalkozókról, amelyet átad a Megrendelőnek a jelen Szerződés aláírásával egyidejűleg és azt minden változás esetén aktualizálja.
		14. A Vállalkozó kötelezettséget vállal arra, hogy a Műszaki Üzemeltetési Szolgáltatásokban csak olyan személyek vesznek részt munkavállalóként vagy az Alvállalkozók alkalmazottjaként, akiknek alkalmazása megfelel a hatályos magyar jogszabályoknak illetve a szükséges oktatásokban részesültek, valamint érvényes [belépő]kártyával rendelkeznek. Az üzemeltetési személyzet formaruhában, névkitűzővel és névre szóló belépő kártyával ellátva köteles az üzemeltetési tevékenységet végezni.
		15. A Vállalkozó köteles kijelölni egy személyt, aki az üzemeltetés szakmai felügyeletét ellátja (az „**Üzemeltetési Menedzser**”). A Felek megállapodnak, hogy az üzemeltetéssel kapcsolatos minden kérdésben az így kijelölt Üzemeltetési Menedzser (akadályoztatása esetén pedig kijelölt helyettese) jogosult és köteles egyeztetni Megrendelő megbízottjával. Az Üzemeltetési Menedzser (vagy helyettese) a Rendezvények és különösen a Verseny időtartama alatt köteles folyamatosan az Óriás Ugrótorony és Ideiglenes Létesítményei területén tartózkodni. A Vállalkozó továbbá köteles biztosítani, hogy az Üzemeltetési Menedzser mind a Megrendelő, mind a további használók számára munkaidőben folyamatosan, személyesen elérhető legyen. Munkaidőn kívül, vagy egyéb távollét esetén a Vállalkozó köteles egyéb elérhetőségről gondoskodni folyamatosan rendelkezésre álló diszpécser szolgálat útján. Az ehhez szükséges technikai megoldások kialakítása a Vállalkozó feladata és költsége.
		16. Vállalkozó a minőségre vonatkozó mindenkor hatályos jogszabályi rendelkezéseket, szabványokat, hatósági, közfürdő üzemeltetési, tűzvédelmi, biztonságtechnikai, munkavédelmi, környezetvédelmi előírásokat köteles betartani és munkavállalóival és Alvállalkozóival is betartatni. Vállalkozó jótállást vállal továbbá arra, hogy a felhasznált vegyszerek és anyagok alkalmasak a rendeltetésszerű használatra, valamint a rendeltetésszerű használat mellett mentesek mindenfajta egészségre és környezetre ártalmas hatásoktól.
		17. A Vállalkozó a hibabejelentések fogadására a Használati Időszakban a hét minden napján, napi 24 (huszonnégy) órában köteles. A hibabejelentés fogadására elsősorban az Üzemeltetési Menedzser, ha ez bármilyen oknál fogva nem lehetséges, a Vállalkozó által működtetett diszpécser szolgálat köteles. A hibát bármelyik szerződő Fél vagy az Óriás Ugrótorony és Ideiglenes Létesítményei bármely használója jogosult jelezni. Az értesítés továbbá telefonon, e-mailben, vagy az interneten lehetséges.
		18. A hiba illetve igény felvételéről és az elhárítás, illetve az igény teljesítésének várható határidejéről a bejelentő részére az Üzemeltetési Menedzser vagy a diszpécser szolgálat visszaigazolást küld e-mailen. Az Üzemeltetési Menedzser vagy a diszpécser szolgálat munkatársa a hiba elhárításáig illetve az igény teljesítéséig bármely időpontban köteles az aktuális intézkedések helyzetéről felvilágosítást nyújtani a Megrendelő képviselőjének. A hibaelhárítás határidejében bekövetkezett változásról a bejelentőt minden esetben kötelező írásban értesíteni.
		19. A jelen Szerződés értelmében rendkívüli eseményeknek minősülnek a váratlanul fellépő, azonnali beavatkozást igénylő, működést jelentősen befolyásoló meghibásodások és egyéb rendellenességek, illetőleg az élet-, és balesetveszélyes, valamint a vagyonbiztonságot fenyegető havária helyzetek, illetve a Megrendelő Követelményeiben így meghatározott körülmények. Rendkívüli eseménynek menősül minden a versenyek illetve rendezvények időszaka alatt fellépő hiba, üzemzavar.
		20. A rendkívüli események bekövetkezése esetén lehetőleg az Üzemeltetési Menedzsert kell értesíteni. Amennyiben ez bármilyen oknál fogva nem kivitelezhető, akkor a Vállalkozó által működtetett diszpécserszolgálat értesítendő, aki haladéktalanul értesíti az Üzemeltetési Menedzsert. A bejelentés nyomán a Vállalkozó köteles megtenni mindazon intézkedéseket, amelyek szükségesek a működőképesség helyreállításához, az életveszély elhárításához, a további károkozás megakadályozásához, illetve amely intézkedéseket a vagyonvédelmi követelmények megkövetelnek.
		21. Rendkívüli esemény bekövetkezése esetén a Vállalkozó köteles biztosítani, hogy a hibák elhárítására és az esetleges havária események által megkövetelt azonnali intézkedések végrehajtására megfelelő számú és szakképzettségű, kellő tapasztalattal bíró szakember a bejelentést követően a hiba kijavítását vagy az esemény elhárítását a Megrendelő Követelményeiben foglaltak szerint érdemben megkezdje és a hiba jellege által indokolt legrövidebb határidőben elvégezze. A Rendezvények ideje alatt fellépő, az adott rendezvény lebonyolítását hátráltató bármely műszaki természetű hibát, üzemzavart a Vállalkozó a hiba jellegétől függően a műszakilag lehetséges lehető legrövidebb időn belül, de legfeljebb tíz (10) percen belül köteles elhárítani.
		22. A Vállalkozó biztosítani köteles, hogy a rendkívüli események felszámolását végrehajtó személyzet megfelelő járművekkel, eszközökkel, tartalékanyaggal rendelkezzen ahhoz, hogy a feladatát késedelem nélkül tudja végezni.
		23. Felek kifejezetten megállapodnak, hogy a rendkívüli események bekövetkezése esetén a Vállalkozónak kötelessége a Megrendelő írásbeli utasítása alapján olyan feladatokat is ellátni, amelyek egyébként nem képezik részét a Műszaki Üzemeltetési Szolgáltatásoknak. E feladatok ellátásának ellenértékét a Felek utólag számolják el egymással.
	6. **Havária INTÉZKEDÉSI Terv**
		1. A Vállalkozó a Megrendelő Követelményeiben foglaltaknak megfelelően köteles elkészíteni a Projekt havária tervét (a „**Havária Intézkedési Terv**”) az alábbi körülmények előfordulása esetére:
			+ 1. a Használati Időszak ideje alatt a Duna vízállása meghaladja a Vigadó térnél elhelyezett vízmérce „0” pontjához képest + 645 cm-es vízállást Megrendelő
				2. bármely olyan egyéb vészhelyzet (pl. tűz, baleset) következik be, amely valamely Rendezvény, illetve az azon résztvevők biztonsága érdekében rendkívüli intézkedéseket igényel.
		2. A Vállalkozó Havária Intézkedési Tervvel kapcsolatos részletes feladatait az 1. számú melléklet tartalmazza.
		3. A Havária Intézkedési Tervet a Vállalkozó a Megrendelő Követelményeiben előírt egyeztetéseket követően 2017. március 15-ig köteles jóváhagyásra benyújtani a Megrendelő részére.
		4. A Vállalkozó a fenti 11.1(b) pont szerinti esemény bekövetkezésekor a rendkívüli intézkedések keretében a Havária Intézkedési Tervet köteles végrehajtani az adott rendkívüli esemény által megkívánt mértékben és módon. Ebben az esetben a Vállalkozó a Havária Intézkedési Terv végrehajtásáért további ellenszolgáltatás nem illeti meg.
		5. Amennyiben a 11.1(a) pont szerinti havária helyzet, azaz a Duna meghatározott mértékű áradása következik be, illetve az várható, úgy a Vállalkozó az erre az esetre kidolgozott Havária Intézkedési Tervet köteles végrehajtani. Akár a Megrendelő, akár a Kormánybiztos erre irányuló utasítására a Vállalkozó köteles felfüggeszteni a Havária Intézkedési Terv egyes elemeinek végrehajtását. A jelen pont szerinti feladatok felmerülése esetén a Vállalkozó többletdíjra tarthat igényt a Felek közötti külön megállapodás alapján.
	7. **JÓTÁLLÁS ÉS SZAVATOSSÁG**
		1. **Általános rendelkezések**
			1. A Vállalkozó a Ptk. 6:171-6:173.§ szabályai alapján a Versenyhelyszín Kialakítási Munkák, az Óriás Ugrótorony és Ideiglenes Létesítményei, a Versenyhelyszín Bontási Munkák tekintetében, valamint a Munkák eredményéért jótállást vállal. A jótállás az Óriás Ugrótorony és Ideiglenes Létesítményei tekintetében az adott létesítmény tekintetében lefolytatott Átadás-átvételi Eljárás lezárásától a Bontás megkezdéséig folyamatosan fennáll. A Versenyhelyszín Bontási Munkák tekintetében a jótállás időtartama 3 (három) év, amely a Versenyhelyszín Bontási Munkák tekintetében lefolytatott Átadás-átvételi Eljárás lezárásától számítandó.
			2. A fentieken túl a Vállalkozó Szavatosságot vállal a Munkákért, a Ptk. 6:157-167.§-ai, valamint a 6:174, és a 6:177.§-a szabályai szerint. A Szavatosság időtartama a Versenyhelyszín Bontási Munkák tekintetében 5 (öt) év amely a Versenyhelyszín Bontási Munkák tekintetében lefolytatott Átadás-átvételi Eljárás lezárásától számítandó.
		2. **Jótállás és Szavatosság**

A Vállalkozó továbbá jótáll azért és szavatolja a Megrendelőnek, hogy a jelen Szerződés keretében általa elvégzett Versenyhelyszín Kialakítási Munkák illetve az Óriás Ugrótorony és Ideiglenes Létesítményei a Használati Időszak alatt folyamatosan hiba és hiánymentesek, és a Versenyhelyszín Kialakítási Munkák valamint az Óriás Ugrótorony és Ideiglenes Létesítményei megfelelnek:

* + - * 1. a Megrendelő Követelményeiben foglalt követelményeknek, az Engedélyeknek, a jelen Szerződés előírásainak; és
				2. a Jogszabályokban, valamint az adott Munkákra és szolgáltatásokra vonatkozó vagy alkalmazandó szabványokban és hatósági előírásokban foglaltaknak.
		1. **A Jótállás és/vagy a Szavatosság teljesítése**
			1. A Vállalkozó köteles a Használati Időszak alatt a Megrendelő ésszerű utasításának megfelelően saját költségén kijavítani vagy kicserélni bármely Munkát, amely nem a jelen Szerződés szerint került teljesítésre, és köteles megtéríteni minden kárt, amelyet az ilyen hibás teljesítés okoz.
			2. Ha a Jótállás Időszaka alatt bármely Munka javítási munkálatokat igényel, a Vállalkozó köteles - amilyen gyorsan csak megvalósítható (a hiba természetére, a szükséges javítás mértékének természetére és a hibának a Projekt üzemelésre gyakorolt hatására tekintettel) - megtenni minden szükséges lépést a javítási munkák elkezdéséhez, és kellő gondossággal köteles eljárni, amíg a javítási munkákat be nem fejezi. Amennyiben a Vállalkozó nem kezdi meg a szükséges munkákat a fentiek figyelembevételével ésszerű időn belül, vagy ha a Vállalkozó bár megkezdte ezen munkákat, de nem végzi azokat kellő ütemben, a Megrendelő jogosult elvégezni, illetve harmadik személlyel elvégeztetni a szükséges javítási munkákat, amelynek költségeit a Vállalkozó köteles megtéríteni.
			3. A Ptk. 6:174. §-a alapján a Megrendelő jogosult a szavatossági jogainak érvényesítésén kívül a hibás teljesítésből eredő kárának megtérítésére.
		2. **A Szavatosság engedményezése**
			1. A Vállalkozó tudomásul veszi azt, hogy a Megrendelő jogosult bármely olyan harmadik személyre engedményezni illetve átruházni a Jótállással és Szavatossággal összefüggő (i) valamennyi jogát, követelését, pénzügyi és egyéb igényeit; (ii) minden egyéb jogát, jogcímét; és (iii) bármely és minden Szavatosságot, Jótállást és az azokat biztosító minden biztosítékot, amelyet a Vállalkozó a Megrendelő javára nyújt a jelen Szerződés alapján, amely harmadik személy az Óriás Ugrótorony és Ideiglenes Létesítményei tekintetében használati, vagy üzemeltetési jogot szerez. A Vállalkozó kijelenti, hogy a fenti engedményezés illetve átruházás a Megrendelő egyoldalú, a Vállalkozóhoz címzett nyilatkozatával hatályossá válik, amelyet követően az engedményes fél vagy felek közvetlenül érvényesíthetik az engedményezett követeléseket, illetve átruházott jogokat a Vállalkozóval szemben.
	1. **Kötbér**
		1. Amennyiben Vállalkozó a Megrendelői Ütemtervben rögzített valamely kötbérterhes határidő tekintetében késedelembe esik olyan okból amelyért felelős, a Vállalkozó késedelmi kötbért köteles fizetni, melynek mértéke az általános forgalmi adó nélkül számított Díj 10%-a / naptári nap. A késedelmi kötbér összege nem haladhatja meg az általános forgalmi adó és tartalékkeret nélkül számított Díj 30%-át.

A Vállalkozó a Befejezés Határidejével késedelembe esik akkor is, ha az Átadás-átvételi Eljárás a Befejezés Határidejéig megkezdődik, azonban az Átadás-átvételi Eljárás lezárásakor a Megrendelő a Munkák átvételét – azok rendeltetésszerű használatát gátló hibáira illetve hiányosságaira tekintettel – elutasítja.

* + 1. A Vállalkozót szerződésszegési kötbér terheli, ha olyan okból, amiért felelős bármely, egyéb kötbérrel nem biztosított szerződéses kötelezettségét megszegi (ideértve a hibás teljesítés esetét is) és – amennyiben az orvosolható – azt a Megrendelő által biztosított póthatáridőn belül nem teszi szerződésszerűvé, illetve nem orvosolja. Amennyiben a szerződésszegés jellege olyan, hogy póthatáridő biztosításával sem orvosolható a fentieket póthatáridő biztosítása nélkül megfelelően alkalmazni kell. A kötbér mértéke a fentiek szerinti szerződésszegésenként 200.000,-Ft, amely folyamatos, illetve ismétlődő szerződésszegés esetén naponta, illetve alkalmanként fizetendő. Az egyértelműség kedvéért nem terheli a Vállalkozót a jelen pont szerinti kötbérfizetési kötelezettség, ha az adott szerződésszegést a Megrendelő első írásbeli felhívására a Megrendelő által meghatározott határidőn belül orvosolja, a hibát kijavítja.
		2. Amennyiben olyan okból, amelyért Vállalkozó felelős a Munkák teljesítése nem szerződésszerű, Vállalkozó kötbért köteles fizetni Megrendelő részére. A jelen szakasz szerinti hibás teljesítési kötbér abban az esetben fizetendő ha (i) a Versenyhelyszín Kialakítási Munkák, illetve a Versenyhelyszín Bontási Munkák hibája az Átadás-átvételi jegyzőkönyvekben rögzített hibajavítási határidő elteltét követően is fennáll, vagy (ii) amennyiben a hiba a jótállási időszakban keletkezik és a jelen Szerződés szerinti határidőben nem kerül elhárításra. A kötbér mértéke az érintett munka általános forgalmi adó és tartalékkeret nélkül számított értékének 30%-a. A hibával érintett munka értékét az árazott költségvetés alapján, azon belül is az alkalmazandó legkisebb értékű tételre meghatározott összeg alapján kell meghatározni.
		3. Ha a Vállalkozó olyan okból, amelyért a Vállalkozó felelős a Műszaki Üzemeltetési Szolgáltatásokat hibásan teljesíti és a hiba a Verseny lebonyolításában bármilyen fennakadást okoz, a Vállalkozó szerződésszegésenként az általános forgalmi adó és tartalékkeret nélkül számított Díj 30%-ának meglelő kötbért köteles fizetni.
		4. A Felek a Ptk. rendelkezéseitől kifejezetten eltérően úgy állapodnak meg, hogy a hibás teljesítési kötbér mellett a Megrendelő a hibás teljesítés egyéb jogkövetkezményeit is alkalmazhatja, ideértve különösen a kijavítást és a kicserélést.
		5. A jelen Szerződésnek a Ptk. 6:186. § alapján a Vállalkozó érdekkörébe tartozó okból történő meghiúsulása/megszűnése esetén - ideértve a Megrendelő a Ptk. 6:151. § (1) és (2) bekezdés alapján vagy a 6:154. § alapján történő elállását, illetve a jelen Szerződésben a Vállalkozó szerződésszegése esetére a Megrendelő javára biztosított elállási, ill. felmondási jog – akár részleges – gyakorlását is - a Vállalkozó az általános forgalmi adó és tartalékkeret nélkül számított Díj 30 %-ának megfelelő meghiúsulási kötbért tartozik fizetni a Megrendelőnek. Ugyanazon szerződésszegés miatt a 13.1, 13.3 vagy 13.4 pont szerint már megfizetett kötbér beszámítandó a meghiúsulási kötbér összegébe.
		6. A kötbérterhes Vállalkozói szerződésszegés esetén a Megrendelő a kötbéren felül a jelen Szerződésben és a Ptk-ban a szerződésszegésre megállapított további jogkövetkezmények érvényesítésére is jogosult, és a kötbért meghaladó mértékű kárát követelheti. A meghiúsulás miatti kárnak a meghiúsulási kötbért meghaladó összegét a Vállalkozó az általános kártérítési szabályok szerint tartozik megtéríteni.
		7. A kötbér esedékessé válik:
			- 1. késedelem esetén a késedelem megszűnésekor, de legkésőbb a késedelmi kötbér maximumának elérésére napján;
				2. meghiúsulás esetén, amikor a kötbér alapjául szolgáló szerződésszegés miatt a Szerződés felmondásra került vagy egyéb módon megszűnt.
				3. a 13.2-13.4 pont szerinti kötbér a szerződésszegés elkövetésével egyidejűleg.
		8. A Felek megállapodnak abban, hogy a Megrendelő bármely kötbérkövetelését írásbeli felszólítással érvényesíti a Vállalkozóval szemben 8 (nyolc) napos fizetési határidővel.
		9. A Felek rögzítik és a Vállalkozó tudomásul veszi, hogy tekintettel arra, hogy a Versenyt a Világbajnokság megrendezése keretében adott határidőben kell megtartani, a Vállalkozó határidőben és szerződésszerűen történő teljesítésének a jelen Szerződés teljesítése során kiemelt jelentősége van, mivel bármilyen határidőcsúszás, illetve hibás teljesítés esetén a rendelkezésre álló időkeret nem biztosít lehetőséget a teljesítés pótlására, illetve kijavítására. A Felek a kötbér mértékét a fentiekre tekintettel állapították meg és kölcsönösen rögzítik, hogy a kötbér mértéke a fenti speciális körülmények figyelembevételével méltányosnak tekinthető.
	1. **A VÁLLALKOZÓ ÁLTAL NYÚJTOTT BIZTOSÍTÉKOK**
		1. **Előleg Visszafizetési Biztosíték**

A Vállalkozó maximálisan a nettó Díj összegének 30%-áig (harminc százalékáig) igényelhet előleget. A Vállalkozó az előleg visszafizetési kötelezettségének biztosítására saját költségén biztosítékot köteles nyújtani (az „**Előleg Visszafizetési Biztosíték**”). Az Előleg Visszafizetési Biztosíték mértéke a Kbt. 135. § (7) bekezdése alapján kerül meghatározásra, az előleg visszafizetési biztosíték összege, az igényelt előlegnek a Kbt. 135. § (7) bekezdése szerinti kötelező előleg összegével csökkentett összegével egyenlő. A Vállalkozó az Előleg Visszafizetési Biztosítékot legkésőbb az előlegbekérő levél benyújtásának időpontjáig köteles a Megrendelő részére benyújtani. Az Előleg Visszafizetési Biztosíték nyújtása a Kbt. 134.§ (6) a) szerinti módok bármelyike szerint az előleg 5 %-ot vagy hetvenöt millió forintot – amelyik az alacsonyabb – meghaladó része rendelkezésre bocsátási feltétele. Az Előleg Visszafizetési Biztosíték garancia formájában történő biztosítása esetén, a garancia kedvezményezettje a Megrendelő, és azt egy Magyarországon üzleti tevékenységet engedéllyel folytató kereskedelmi bank/biztosító bocsáthatja ki. Az Előleg Visszafizetési Biztosíték készfizető kezesség, vagy készfizető kötelezettségvállalást tartalmazó kötelezvény formájában történő biztosítása esetén annak kedvezményezettje a Megrendelő, és azt egy Magyarországon üzleti tevékenységet engedéllyel folytató biztosítónak/banknak kell kibocsátania. Az Előleg Visszafizetési Biztosítékot mindaddig folyamatosan érvényben kell tartani, amíg a Megrendelő által fizetett előleg tekintetében a Felek között a jelen Szerződés szerinti elszámolás teljes egészében meg nem történt, de a biztosíték összege a részszámlákban már elszámolt összegekkel csökkenthető.

* + 1. **Teljesítési Biztosíték**

A Vállalkozó a teljesítésének elmaradásával, a nem szerződésszerű teljesítéssel, illetve a jótállási kötelezettségekkel kapcsolatos Megrendelői igények, és különösen bármely kárigény és kötbér igény biztosítása céljából a Megrendelő javára Teljesítési Biztosítékot köteles nyújtani a Kbt. 134. § (6) bekezdésének a) pont szerinti formában (a „**Teljesítési Biztosíték**”). A Teljesítési Biztosíték garancia formájában történő biztosítása esetén annak kedvezményezettje a Megrendelő, és azt egy Magyarországon üzleti tevékenységet engedéllyel folytató kereskedelmi bank/biztosító bocsáthatja. A bankgaranciában rögzíteni kell, hogy a bank az alapjogviszonyt nem vizsgálja, a szolgáltatást nem vitatja, lemond a szolgáltatás visszautasítására, visszatartására, annak vitatására vonatkozó valamennyi jogáról, továbbá arról is, hogy a Vállalkozónak a szerződésből vagy azzal kapcsolatban, illetve más jogviszonyból eredő, a Megrendelővel szembeni követeléseit érvényesítse. A Teljesítési Biztosíték készfizető kezességvállalás, vagy kézfizető kezességvállalást tartalmazó kötelezvény formájában történő biztosítása esetén annak kedvezményezettje a Megrendelő, és azt egy Magyarországon üzleti tevékenységet engedéllyel folytató biztosítónak/banknak kell kibocsátania. A Teljesítési Biztosíték mértéke az általános forgalmi adó és tartalékkeret nélkül számított Díj 5 (öt) **%**-ával egyezik meg. A Teljesítési Biztosítékot a Vállalkozó a jelen Szerződés hatályba lépését követő 5 munkanapon belül köteles átadni a Megrendelőnek. A Teljesítési Biztosíték a Versenyhelyszín Bontási Munkákra vonatkozó Átadás-átvételi Eljárás befejezésére megállapított határidőt követő 15 (tizenöt) napig kell, hogy érvényes legyen.

* + 1. Amennyiben a Vállalkozó bármely Biztosítékot bankgarancia, biztosítási szerződés alapján kiállított – készfizető kezességvállalást tartalmazó – kötelezvény vagy banki készfizető kezesség formájában nyújtja, úgy azoknak az alábbi jellemzőkkel együttesen kell rendelkeznie:
			1. feltétel (alap jogviszony vizsgálata) nélküli (a kezesség kivételével);
			2. azonnali (a kedvezményezett első írásbeli felszólításának kézhezvételétől számított legfeljebb 5 (öt) munkanapon belül fizet a kibocsátó biztosítótársaság/bank);
			3. visszavonhatatlan;
			4. határozott idejű (szükség esetén meg kell hosszabbítani);
			5. kedvezményezettként Megrendelő van megjelölve;
			6. Vállalkozó nem nyújthat be olyan kötelezvényt, kezességvállalást vagy bankgaranciát Megrendelőnek, melyre vonatkozó igénybejelentéshez az eredeti példány csatolása szükséges
			7. Harmadik személy részére átruházható, engedményezhető.
		2. **Igények a biztosítékok alapján**

Mielőtt bármely biztosíték alapján igényérvényesítésére kerülne sor, a Megrendelő – kivéve, ha a biztosíték lejáratának időpontja azt nem teszi lehetővé – minden esetben köteles a Vállalkozót írásban felhívni arra, hogy tegyen eleget kötelezettségének 3 (három) munkanapos határidő tűzésével, megjelölve egyúttal az igényérvényesítés okául szolgáló mulasztás természetét és a Megrendelő által követelt összeget. Amennyiben a Vállalkozó nem orvosolja maradéktalanul a mulasztást, a 3 (három) napos felhívási időtartam lejártát követően a Megrendelő jogos igényeinek kielégítése érdekében jogosult bármely biztosíték alapján annak megfelelően azonnali lehívás benyújtására. Abban az esetben, ha bármely biztosíték korábban járna le, mint ahogy azt a jelen Szerződés megkívánja, a kedvezményezett Fél jogosult az eredeti biztosítékot lehívni, és óvadékként kezelni a lehívott összeget.

* + 1. **Biztosítékok fajtája**

Vállalkozó a jelen 14. fejezetben foglalt bármely biztosíték viszonylatában a jelen Szerződés előzményét képező beszerzési eljárást megindító felhívásban foglaltaknak, valamint a Kbt. 134.§ (6) a) pontjának és a Kbt. 134.§ (7) szakaszainak megfelelően más biztosítéki formát is választhat, amely esetekben a jelen 14. fejezetben foglaltakat a választott biztosítéki formára kell értelemszerűen alkalmazni. Ha a Vállalkozó a biztosítékot óvadék formájában, a Megrendelő számlájára történő befizetéssel kívánja nyújtani, úgy a befizetést átutalással kell teljesíteni az alábbi számlaszámra: a Megrendelő Magyar Államkincstárnál vezetetett számlájának száma: [].

* 1. **A DÍJ ÉS A DÍJFIZETÉS**
		1. **A Díj**
			1. A Vállalkozót a jelen Szerződés szerint nyújtott szolgáltatásainak ellenértékeként összesen nettó **[●] Ft**, azaz **[●]** Forint összegű Díj illeti meg.
			2. A Díj fenti 15.1.1 pont szerinti összege az ÁFÁ-t nem tartalmazza, a Díjra vonatkozó ÁFÁ-t a mindenkori hatályos Jogszabályoknak megfelelően kell bevallani és megfizetni.
			3. A Díj rögzített átalányár. A Vállalkozó kijelenti, hogy a Díjat a fenti 2.5 pontban részletezett a tervek, a Megrendelő Követelményei, a feladat és a helyszíni adottságok alapos megvizsgálása alapján, azok ismeretében, a jelen Szerződés szerinti határidőkre, és egyéb feltételekre figyelemmel állapította meg, ennek során figyelemmel volt a jelen Szerződésben nem specifikált, de a jelen Szerződés tárgya szerint a teljesítéshez természetszerűleg hozzátartozó munkákra (többletmunkákra), ráfordításokra, esetleges műszaki bizonytalanságokra. A Vállalkozó kijelenti, hogy ajánlatának készítése során a Tender Terveket megismerte, azokat a szükséges további tervek elkészítésére, valamint a versenyhelyszín kialakítására alkalmasnak jelenti ki, az átalányár tervhibára, hiányosságra hivatkozással nem növelhető, a Vállalkozó ilyen igényt a Megrendelővel szemben nem érvényesíthet.
			4. A Díj nem függ sem magyarországi, sem külföldi áringadozásoktól. A Díj összege nem kerül korrigálásra sem az árfolyamváltozás, sem az infláció függvényében.
			5. A Díj magában foglalja a Munkák elvégzését, befejezését és hibajavítását, a Szolgáltatások nyújtását, valamint a Munkával és a Szolgáltatásokkal összefüggő minden előkészítő és általános tételt, minden előkészítő, kisegítő, mellék- és felvonulási munkát és a Vállalkozó által jelen Szerződés keretében vállalt minden egyéb kötelezettség ellenértékét, a teljesítéshez igénybevételre kerülő Alvállalkozók díját, egyéb költségeit.
			6. A Díj képezi a teljes ellenszolgáltatást mindazon munkák elvégzése és szolgáltatások teljesítése és a felmerülő költségek tekintetében, amelyek a jelen Szerződés teljesítéséhez szükségesek, így az magában foglalja a Vállalkozó által a Munkák elvégzéséhez igénybevett valamennyi tanácsadó, közreműködő, Alvállalkozó és a konzultáns mérnök díját, valamint fedezi a szakhatóságoknál, hatóságoknál, közműszolgáltatóknál esedékes eljárási illetékeket és díjakat is, kivéve azon eljárási illetékeket és eljárási díjakat, melyek azon engedélyekhez kapcsolódnak, melyeket a Vállalkozó a Megrendelő képviseletében eljárva köteles beszerezni. Ez utóbbiak tekintetében fizetendő eljárási illetékek és eljárási díjak a Megrendelőt terhelik, azokat a Megrendelő köteles közvetlenül megfizetni az adott hatóság részére. Amennyiben a Vállalkozó megfizeti az adott hatóság részére a Megrendelő által fizetendő díjakat, úgy a megfizetett díj összegét a Vállalkozó jogosult továbbszámlázni a Megrendelő részére. A Díj összegén túlmenően a Vállalkozó az elvégzett munkáért, illetve felmerült költségért semmilyen további díjazásra, költségtérítésre nem tarthat igényt, kivéve, ha a jelen Szerződés eltérően rendelkezik. Az egyértelműség kedvéért a Megrendelő által megbízott, a Megrendelő Műszaki Megbízottjaként eljáró személyt megillető díjak, illetve az esetleges tervezői művezetéssel kapcsolatban felmerülő díjak a Megrendelőt terhelik.
			7. Felek tartalékkeretet kötnek ki, melynek mértéke nettó [●] Forint, azaz a Díj **5%**-a (öt százaléka). A tartalékkeretből kifizetésre kerülő ellenszolgáltatásra eső ÁFA a mindenkori jogszabályoknak megfelelően fizetendő. A tartalékkeret kizárólag a jelen Szerződés tárgyát képező építési beruházás teljesítéshez, a rendeltetésszerű és biztonságos használathoz szükséges munkák ellenértékének elszámolására használható fel. A tartalékkeret csak a Megrendelő által írásban megrendelt munkák ellenértékének fedezetére használható fel. Felek megállapodnak abban, hogy nem minősül a szerződés Kbt. szerinti módosításának, és a Megrendelő egyoldalúan jogosult arra, hogy a tartalékkeretet csökkentse, vagy teljes mértékben megszüntesse azon okból, ha a finanszírozás végleges feltételeinek megismerését követően a rendelkezésre álló forrás a Díjon felüli tartalékkeretre nem, vagy nem teljes összegben biztosít fedezetet.
		2. **A Díj megfizetése, Előleg**
			1. A Vállalkozó jogosult legfeljebb a Díj összege 30 %-ának, azaz harminc százalékának megfelelő összegű előleget igényelni a Megrendelőnek elküldött előlegbekérő dokumentum formájában. Az előleg összegét a Megrendelő a Versenyhelyszín Vállalkozó által történt átvételét követő 15 (tizenöt) naptári napon belül köteles folyósítani, amennyiben annak minden egyéb feltétele is teljesült. A Megrendelő az előleget egy alkalommal és kizárólag az első számla kibocsátását megelőzően folyósítja. Az előleg visszafizetést a Vállalkozó úgy teljesíti, hogy a Díj egyes részszámlái alapján a Vállalkozónak fizetendő valamennyi összeget a fentiek szerint kifizetett előleg százalékos mértékével megegyező százalékos mértékben csökkenteni kell. Amennyiben az előleg nem került maradéktalanul visszafizetésre a Versenyhelyszín Bontási Munkákat követő Átadás-átvételi Eljárás lezárásáig, vagy azt megelőzően, hogy a Megrendelő a jelen Szerződést a 16. pont szerint felmondja vagy eláll attól, vagy a 17. pont szerinti felmondás következik be, vagy a 20. pontban meghatározott Vis Maior esemény bekövetkeztéig, akkor az előleg teljes vissza nem fizetett összege azonnal esedékessé válik.
			2. A Vállalkozó részére a Díj összege teljesítés igazolás alapján a jelen Szerződés 5. számú Mellékletében szereplő Fizetési Ütemterv szerint kerül kifizetésre.
			3. A Megrendelő Műszaki Megbízottja a Vállalkozó által benyújtott teljesítés-igazolás iránti kérelem alapján a teljesítés megvizsgálása után, szerződésszerű (azaz a jelen Szerződésben meghatározott rendelkezések maradéktalan betartásával történt, valamint minden korábbi munkafázisban elfogadott tartalomnak megfelelő) teljesítés esetén a Megrendelő felé igazolja a jelen Szerződésben foglalt kötelezettségek meghatározott részének teljesítését. A Vállalkozó tudomásul veszi, hogy semmilyen összeg nem kerül kifizetésre és igazolásra mindaddig, amíg a Megrendelő nem kapta meg a 14.2 pont szerinti Teljesítési Biztosítékot.
			4. A Vállalkozó tudomásul veszi, hogy a Megrendelő részére megküldésre kerülő számlán fel kell tüntetni az alábbi egyedi azonosítót: [●] Vállalkozó tudomásul veszi, hogy amennyiben a számla tartalmi vagy egyéb formai okokból nem befogadható, vagy nem tartalmazza a jelen Szerződésben meghatározott azonosítókat, akkor a Megrendelő a számla befogadását megtagadja. A jelen Szerződésben szereplő fizetési határidő a befogadható, jelen Szerződésben meghatározott azonosítókat is megfelelően tartalmazó számla beérkezésének napjától számítódik. A számla kötelező mellékleteként - annak megküldésével egyidejűleg - csatolni szükséges a teljesítés elfogadását tartalmazó, a Megrendelő képviseletében eljárni jogosult személy aláírásával hitelesített teljesítésigazolást.
			5. A Megrendelő felhívja a Vállalkozó figyelmét, hogy a jelen Szerződés és a Szerződés szerinti kifizetések az adózás rendjéről szóló 2003. évi XCII. törvény 36/A. § hatálya alá esnek. Ennek megfelelően amennyiben Vállalkozó és/vagy Alvállalkozói nem szerepelnek köztartozásmentes adózói adatbázisban, úgy minden számlához kapcsolódóan nemleges együttes adóigazolást kötelesek benyújtani a Megrendelőnek, amely a Díj megfizetésének a számlán feltüntetett fizetési határidejétől számított harminc (30) napnál nem lehet régebbi. A Vállalkozó jelen pont rendelkezéseit az Alvállalkozóival szemben is köteles érvényre juttatni.
		3. **Számlák kifizetése**
			1. A Díj kifizetése tekintetében egyebekben a 322/2015. (X.30.) Korm. Rendelet és különösen annak 32/A. §-a az irányadó. Amennyiben a Megrendelő a fizetési határidőt elmulasztja, késedelmi kamatot köteles fizetni a Ptk. 6:155. § szabályai szerint.
			2. A jelen Szerződés és a számlázás, valamint a kifizetés devizaneme: magyar Forint.
		4. **Beszámítás**

A Felek rögzítik, hogy a Megrendelő a Vállalkozónak teljesítendő kifizetéssel kapcsolatban levonást vagy beszámítást csak a Kbt. rendelkezéseivel összhangban alkalmazhat.

* + 1. **Változtatások és anyaghasználat**
			1. A Megrendelő jogosult változtatásokat kezdeményezni a Munkákkal és a Szolgáltatásokkal kapcsolatban (a „**Változtatás**”). A Vállalkozó is kezdeményezhet Változtatásokat, amely esetben a Megrendelő jóváhagyása szükséges. Változtatásnak tekintendő a jelen Szerződésben meghatározott műszaki tartalomtól és különösen a Megrendelő Követelményeitől történő eltérés. Változtatás esetén a Kbt. szabályaira is figyelemmel kell eljárni.
			2. A Megrendelő javaslatot kérhet a Vállalkozótól, mielőtt Változtatást kezdeményezne vagy arra javaslatot tenne. A Vállalkozó, mielőtt a javaslatot elkészítené, erre vonatkozólag költségtervezetet készít a Megrendelő részére oly módon, hogy a költségtervezetet az Árazott Költségvetés (jelen Szerződés 1/Cszámú Melléklete) figyelembe vételével állítja össze. A fent nevezett költségtervezet átvétele után, amennyiben a Megrendelő úgy dönt, hogy kéri a javaslat elkészítését, a Vállalkozó, amint megvalósítható, az alábbiakat nyújtja be a Megrendelőnek:
			3. az elvégzendő munka leírását és egy ezekre vonatkozó ütemtervet;
			4. a Vállalkozó javaslatát a Műszaki Ütemtervet érintő szükséges módosításokról, ha annak szükségessége felmerül;
			5. a Vállalkozó javaslatát a Díjat érintő szükséges módosításokról az Árazott Költségvetés figyelembevételével; és
			6. az igény és/vagy Változtatási javaslat hatását a Projekt egésze vonatkozásában.
			7. A Megrendelő a javasolt/tervezett Változtatásról a fenti javaslat alapján 5 (öt) munkanapon belül dönt. A Vállalkozó köteles a Megrendelő által kért Változtatásokat végrehajtani.
			8. A jelen 15.5. pont szerint kell eljárni akkor is, ha a Változtatást a Vállalkozó kezdeményezi.
	1. **A MEGRENDELŐ ÁLTALI FELMONDÁS ILLETVE ELÁLLÁS**
		1. A Vállalkozó szerződésszegése esetén a Megrendelő az alábbi esetekben jogosult a jelen Szerződést felmondani:
			+ 1. ha a Vállalkozó a Munkákat, illetve azok bármelyik részét a jelen Szerződésben, illetve a Megrendelői Ütemtervben meghatározott bármely közbenső határidőre, vagy a Befejezés Határidejére nem fejezi be, és azokat – amennyiben póthatáridő biztosítására a Verseny időpontja lehetőséget biztosít – a Megrendelő által biztosított póthatáridő alatt sem fejezi be; vagy
				2. ha a Vállalkozó a Műszaki Üzemeltetési Szolgáltatások tekintetében bármely kötelezettségét megszegi és ennek következtében bármely Rendezvény lebonyolításában fennakadás következik be;
				3. ha a Vállalkozó nem biztosítja a Megrendelő részére az Óriás Ugrótorony és Ideiglenes Létesítményei birtoklását, használatát, illetve az azok hasznosítására vonatkozó jogot a 8. fejezetben írtaknak megfelelően;
				4. ha a Vállalkozó – közös ajánlattétel esetén bármelyik Vállalkozó – ellen az alábbi intézkedések közül bármelyiket elrendelik: (1) (i) felügyelő biztos kinevezése tekintettel a Cégtörvény 82. § (1) bekezdésére vagy (ii) zárgondnok kijelölése tekintettel a Cégtörvény 85. § (1) bekezdésére, vagy (iii) a Vállalkozó megszüntetésére irányuló eljárás, vagy végelszámolási eljárás kezdeményezése tekintettel a Cégtörvény 89. § vagy 98. §-aira, vagy (2) (i) a Vállalkozó csődeljárást kezdeményez a Csődtörvény 7. § (1) bekezdése szerint vagy (ii) felszámolás kezdeményezése a Vállalkozóval szemben a Csődtörvény 22. §-a szerint vagy (iii) a bíróság ideiglenes vagyonfelügyelőt rendel ki a Vállalkozó tekintetében, a Csődtörvény 24/A. §-a szerint vagy (iv) a bíróság végzéssel elrendeli a Vállalkozó felszámolását a Csődtörvény 27. § (1) bekezdése szerint, vagy a Vállalkozó tulajdonosai elhatározzák a Vállalkozó jogutód nélküli megszűnését a Ptk. 3:48 § szerint; vagy
				5. ha a Vállalkozó a Megrendelő Követelményeitől jelentős mértékben eltér, és azt a Megrendelő írásbeli felhívására ésszerű határidőn belül nem orvosolja; vagy
				6. ha a Vállalkozó megszegi kötelezettségét a jelen Szerződésben előírt biztosítékok szolgáltatására és azt a Megrendelő írásbeli felhívására ésszerű határidőn belül nem orvosolja; vagy
				7. a Megrendelő felszólítása ellenére nem távolítja el, illetve cseréli le a megjelölt dolgozóit, Alvállalkozóit és azt a Megrendelő írásbeli felhívására ésszerű határidőn belül nem orvosolja; vagy
				8. nem távolítja el a Versenyhelyszínről a Megrendelő felszólítására az eltávolítandónak ítélt anyagokat, gépeket és azt a Megrendelő írásbeli felhívására ésszerű határidőn belül nem orvosolja; vagy
				9. a Vállalkozó valamely, a Projekt szempontjából lényeges vagy jelentős Munkát hibásan teljesített és a hibát a jelen Szerződés szerinti határidőn belül nem javította ki és azt a Megrendelő írásbeli felhívására ésszerű határidőn belül nem orvosolja; vagy
				10. bármely olyan esetben, amikor a jelen Szerződés valamely rendelkezése a Szerződés felmondását teszi lehetővé, vagy valamely kötelezettség megszegését súlyos szerződésszegésként minősíti, és azt a Megrendelő írásbeli felhívására ésszerű határidőn belül nem orvosolja; vagy
				11. a Vállalkozó egyéb szerződésszegése esetén, ha azt a Megrendelő írásbeli felhívására ésszerű határidőn belül nem orvosolja; vagy
				12. Jogszabály által meghatározott egyéb esetben.

Jelen 16.1 pont szerinti esetekben a Megrendelő a Szerződést akár egészében, akár annak egyes részei – azaz egyfelől a Versenyhelyszín Kialakítási Munkák illetve a Versenyhelyszín Bontási Munkák, vagy másfelől a Műszaki Üzemeltetési Szolgáltatások – tekintetében is felmondhatja. A póthatáridő a Munkák esetén ésszerű határidő kell, hogy legyen, azzal hogy a Vállalkozó tudomásul veszi, hogy a Projekt jellegére és a Verseny fix időpontjára tekintettel póthatáridő meghatározására korlátozottan van lehetőség, illetve adott esetben arra egyáltalán nincs lehetőség, és ez utóbbi esetben póthatáridő nem kerül alkalmazásra.

* + 1. **Az Elállás és következményei**

Amennyiben a 16.1 pontban felsorolt esetek valamelyike következik be és a szerződésszegés valamely Rendezvény megrendezését objektive ellehetetleníti és emiatt a teljesítés a továbbiakban már nem áll a Megrendelő érdekében, a Megrendelő a jelen Szerződéstől elállhat. Elállás esetén a jelen Szerződés visszaható hatállyal szűnik meg és – a Felek eltérő megállapodásának hiányában – a Megrendelő díjfizetési kötelezettséggel nem tartozik, a Vállalkozó által esetleg már elvégzett feladatok és munkák tekintetében a Vállalkozó ellenértékre nem jogosult. Elállás esetén a Vállalkozó a saját költségén köteles a Versenyhelyszín eredeti állapotát helyreállítani. A Megrendelő elállása esetén a Vállalkozó felelős a szerződésszegés által okozott teljes kárért.

* + 1. **A felmondás következményei**

Ha a Vállalkozó szerződésszegésére tekintettel a fentiek szerint a Megrendelő felmondja a jelen Szerződést, úgy az alábbi szabályok alkalmazandók:

* + - * 1. a Megrendelő jogosult maga elvégezni, illetve ellátni a Munkákat illetve az el nem végzett Szolgáltatásokat vagy bárkit megbízhat azok elvégzésével vagy ellátásával, és ennek során mind a Megrendelő, mind az általa megbízott személy jogosult használni azokat a tervezési és egyéb dokumentumokat, amelyeket a Vállalkozó készített vagy a nevében készítettek;
				2. a Vállalkozó a Versenyhelyszínről, illetve az Óriás Ugrótorony és Ideiglenes Létesítményei területéről köteles levonulni, a Versenyhelyszínen és az annak közelében lévő eszközeit köteles elszállíttatni és köteles a Versenyhelyszínt a Megrendelő birtokába adni, illetve a Megrendelő jogosult a Versenyhelyszínt birtokba venni. A Vállalkozó haladéktalanul köteles intézkedni az elszállításról saját költségére és veszélyére.
				3. a Megrendelő köteles bármely, a felmondás időpontja előtt a szerződésszerűen elvégzett Munkáért fizetendő minden összeget megfizetni, azzal, hogy a Megrendelő a Vállalkozónak járó díjból levonhatja a Megrendelőnél a felmondás miatt felmerült és a Vállalkozó által elismert minden kötbér- és kárigényét és költségét, illetve a jelen Szerződés alapján fennálló egyéb követeléseit;
				4. a Vállalkozó felelős a szerződésszegés által okozott károkért függetlenül attól, hogy a Megrendelő az őt megillető felmondási jogot gyakorolja-e, vagy sem.
		1. **Más Vállalkozó Igénybevétele**
			1. A Felek megállapodnak, hogy a Vállalkozó szerződésszegése estén, különösen, de nem kizárólag, ha
				1. a Vállalkozó az általa okozott károkat a Megrendelő felszólítása ellenére, a megjelölt határidőben nem állítja helyre,
				2. a Vállalkozó a Versenyhelyszínt a Megrendelő felszólítása ellenére nem tartja rendben,
				3. a Vállalkozó a Megrendelő valamely utasítását felszólítás ellenére, a megjelölt határidőben nem hajtja végre,
				4. a Vállalkozó a Megrendelői Ütemtervben meghatározottakhoz képest valamelyik határidővel [24 (huszonnégy) órát] meghaladó késedelembe esik,
				5. a Vállalkozó a hibásan elkészült munkát a Megrendelő utasítása ellenére a meghatározott határidőn belül nem bontja el és nem készíti el újra megfelelően (ugyanez vonatkozik a tervektől eltérően készített munkákra),
				6. a 16.1 pont szerinti bármely felmondási ok bekövetkezik, függetlenül attól, hogy a Megrendelő gyakorolja-e ezen jogát,
				7. a Vállalkozó megtagadja a munkavégzést,
				8. az Átadás-átvételi Eljárás kapcsán előírt elvégzendő javítási, pótlási Munkákat határidőben nem végzi el, illetve ha a Vállalkozó nem megfelelően képviselteti magát az Átadás-átvételi Eljárás szerinti eljárások során, illetőleg bármely más esetben is, ha a teljesítési határidő lejárta előtt nyilvánvalóvá vált, hogy a Vállalkozó a Munkát csak késedelmesen tudja elvégezni, vagy a munkavégzés körülményei arra engednek következtetést, hogy a teljesítés hibás lesz,
				9. a Vállalkozó Jótállási, Szavatossági kötelezettségeinek határidőben nem tesz eleget, a jótállási időszak végén tartandó felülvizsgálaton nem jelenik meg,
				10. a Vállalkozó a Műszaki Üzemeltetési Szolgáltatásokat nem, vagy nem a jelen Szerződés előírásai szerint nyújtja,
				11. bármely olyan esetben, amikor azt a jelen Szerződés valamely rendelkezése lehetővé teszi,

úgy Megrendelő jogosult mindezeket a munkákat, szolgáltatásokat más harmadik személy vállalkozó igénybevételével elvégeztetni a Vállalkozó költségén, vagy, az esettől függően a Vállalkozónak a Megrendelő többletköltségei megtérítésére vonatkozó kötelezettsége mellett. A Megrendelő ilyen igénye esetén a Vállalkozó köteles a Versenyhelyszín, illetve az Óriás Ugrótorony és Ideiglenes Létesítményei érintett részét haladéktalanul kiüríteni, onnan Alvállalkozóit, munkavállalóit eltávolítani, a munkavégzést lehetővé tenni, illetve amennyiben a Vállalkozó ezen kötelezettségének nem tesz eleget, ezt a Megrendelő a Vállalkozó költségén elvégeztetheti.

* + - 1. A Megrendelő a kiürítéssel, illetve az igénybe vett harmadik személy vállalkozó igénybevételével felmerült igazolt költségeit a Vállalkozó köteles megtéríteni. A Megrendelő jogosult továbbá a fenti költségigényét a Teljesítési Biztosíték terhére érvényesíteni. A Vállalkozó ebben az esetben mindenben köteles elősegíteni a bevont harmadik személy részéről történő teljesítést.
		1. **Rendes Felmondás**

A Megrendelő bármikor jogosult a jelen Szerződést azonnali hatállyal rendes felmondás útján felmondani, amely esetben a Vállalkozót a felmondásig felmerült költségei tekintetében teljes körűen kártalanítani köteles, további igény azonban a Megrendelővel szemben nem érvényesíthető.

* 1. **A VÁLLALKOZÓ ÁLTALI FELMONDÁS**
		1. A Megrendelő szerződésszegése esetén a Vállalkozó az alábbi esetekben jogosult a jelen Szerződést felmondani:
			+ 1. ha a Megrendelő elmulasztja a Díj egészének vagy egy részének kifizetését a kifizetés esedékessége határidejének lejáratát követő 45. (negyvenötödik) napon túl; vagy
				2. ha a Megrendelő a Versenyhelyszínt 30 (harminc) nap késedelemmel sem adja birtokba.

A 17.1(a) pont szerinti esetben a Vállalkozót megilleti az a jog, hogy a jelen Szerződés felmondása helyett a Munkák végzését felfüggessze a kifizetés megtörténtéig. Ilyen esetben a felfüggesztés időtartamával a Befejezés Határideje kitolódik.

* + 1. **A Munkák beszüntetése és a Vállalkozó eszközeinek eltávolítása**

A fenti 17.1 pont szerinti felmondási értesítés hatályba lépését követően a Vállalkozó azonnal köteles:

* + - * 1. beszüntetni minden további munkavégzést, kivéve azon Munkákat, amelyeket a Megrendelő rendel el az élet- és vagyonvédelme vagy a Projekt biztonsága érdekében;
				2. átadni a Megrendelőnek a Megrendelő által igényelt, a Vállalkozó által elkészített terveket, műszaki tervdokumentációt, anyagait és más munkákat, amelyért a Vállalkozót díjazás illeti meg; és
				3. eltávolítani a Versenyhelyszínről minden más árut kivéve azokat, amelyek biztonsági célból szükségesek, és köteles kiüríteni, elhagyni és a Megrendelő birtokába adni a Versenyhelyszínt.
		1. **A felmondás következményei**

Ha a Szerződés Vállalkozó általi felmondására a Megrendelő szerződésszegése miatt kerül sor, az alábbi szabályok alkalmazandók:

* + - * 1. a Megrendelő köteles bármely, a felmondás időpontja előtt elvégzett Munka tekintetében az árazott költségvetésben foglalt tételek szerinti minden díjat megfizetni;
				2. a Megrendelő köteles megfizetni azon, a Munkák elvégzése céljából megrendelt berendezések és anyagok árát, vagy bérleti díját, amelyek a felmondási értesítés időpontját megelőzően a Vállalkozó részére átadásra kerültek vagy amelyeket a Vállalkozó átvenni köteles; ezen berendezések és anyagok, vételáruk illetve bérleti díjuk Megrendelő általi megfizetésével, a Megrendelő tulajdonába és/vagy bérletébe kerülnek (és a Megrendelő köteles viselni a velük kapcsolatos kockázatokat), és a Vállalkozó köteles azokat a Megrendelő birtokába adni, valamint a harmadik személyekkel kötött bérleti szerződéseket a Megrendelőre átruházni;
				3. a Megrendelő köteles a Munkák félbeszakítására figyelemmel a Vállalkozó érdekkörében, az adott helyzetben ésszerűen felmerülő és igazolt költségeket és kiadásokat megfizetni;
				4. a Megrendelő köteles a Vállalkozó eszközei Versenyhelyszínről való eltávolításának és a Vállalkozóhoz való elszállításának ésszerű és igazolt költségeit megfizetni;
				5. a Megrendelő a Ptk. szabályai szerint felel az általa elkövetett szerződésszegéssel a Vállalkozónak okozott esetleges további károkért; és
				6. a felmondás nem érinti a Feleknek a jelen Szerződés felmondás előtti teljesítéséből származó vagy azzal kapcsolatosan szerzett jogait, kötelezettségeit és felelősségét.
	1. **KÁRTÉRÍTÉS, KOCKÁZAT ÉS FELELŐSSÉG**
		1. A Felek a Ptk. szabályai szerint kötelesek egymásnak megtéríteni a másik fél minden olyan kárát, veszteségét és költségét (beleértve a jogi költségeket és díjakat is), amely a fél vagy bármely olyan személy károkozásából ered, akiért a fél a jelen Szerződés szerint felelősséggel tartozik.
			1. A Versenyhelyszín Vállalkozó általi átvételétől a Versenyhelyszín Bontási Munkákat követő Átadás-átvételi Eljárás lezárásáig az Óriás Ugrótorony és Ideiglenes Létesítményei tekintetében a kárveszélyt a Vállalkozóviseli.
			2. A Vállalkozó nem érvényesíthet semmilyen igényt a Megrendelővel szemben olyan károk tekintetében, amelyre vonatkozóan a 19. fejezet szerinti biztosítás fedezetet nyújt, vagy annak a jelen Szerződés értelmében fedezetet kellene nyújtania.
	2. **BIZTOSÍTÁSOK**
		1. A Vállalkozó köteles a Munkák tekintetében a Megrendelő által jóváhagyott feltételekkel biztosítást kötni, vagy a meglévőt kiterjeszteni az alábbi követelményeknek megfelelően:
			+ 1. teljes körű (all risk) építési-szerelési biztosítás és vagyonbiztosítás a jelen Szerződés alapján elvégzendő Munkákra, az Óriás Ugrótoronyra és Ideiglenes Létesítményeire és minden a jelen Szerződés szerinti cél elérése céljából a Versenyhelyszínen található felvonulási berendezésre és segédanyagra, építőanyagra, berendezésre, továbbá a felelősségbiztosítás a harmadik személyeknek, különösen a környező épületekben, utakban, járdákban, közterületekben okozott kárra, a Megrendelőnek okozott minden vagyoni kárra, valamint a Vállalkozó által a kivitelezés kapcsán, azzal összefüggésben foglalkoztatott személyzetét és a Versenyhelyszínen tartózkodó egyéb személyeket ért baleset és sérülések esetére a Versenyhelyszín Vállalkozó általi átvételétől a Versenyhelyszín Bontási Munkákat követő birtokbaadás tervezett időpontjától számított + 15 (tizenöt) napig, minimum a Díj összegének megfelelő biztosítási összeg értékéig;
				2. a fenti (a) pont szerinti biztosítás részeként, vagy önálló biztosítás keretében a Vállalkozó felelősségbiztosítást köteles kötni a tervezési feladatok ellátásával és a Műszaki Üzemeltetési Szolgáltatásokkal összefüggésben harmadik személyeknek, illetve a Megrendelőnek okozott károkra is;
				3. a fenti (a) pont szerinti építési-szerelési biztosítás keretében az építési-szerelési munkák tekintetében megkötendő felelősségbiztosításnak minimum 300.000.000 Ft/káresemény és minimum évi 3 káresemény tekintetében kell fedezetet biztosítania;
				4. a tervezési feladatok tekintetében kötendő felelősségbiztosításnak minimum [50.000.000 Ft/káresemény] és minimum 3 káresemény/év tekintetében, míg a Műszaki Üzemeltetési Szolgáltatások tekintetében kötendő felelősségbiztosításnak minimum [200.000.000 Ft/káresemény] és minimum 3 káresemény/év tekintetében kell fedezetet biztosítania;
				5. a fenti (a) pontban meghatározott építési-szerelési és vagyonbiztosítás tekintetében biztosítottként fel kell tüntetni a Megrendelőt is, és a vagyonbiztosításnak a Versenyhelyszín Bontási Munkák elvégzésének befejezéséig folyamatosan fenn kell állnia.
		2. A Vállalkozó a biztosítás megkötése előtt, annak teljes tartalmát köteles a Megrendelővel egyeztetni, és a biztosítást a Megrendelő által jóváhagyott tartalommal kötheti meg. A Vállalkozó köteles benyújtani a Megrendelő számára:
			+ 1. annak a bizonyítékát, hogy a jelen pontban meghatározott biztosításokat megkötötte, a biztosítási kötvények és mellékleteik másolatait, és
				2. a biztosítási díj befizetések teljesítését igazoló dokumentumokat.

A biztosítási kötvények eredeti vagy másolati példánya a jelen Szerződéshez 4. számú Mellékletként került csatolásra.

* + 1. A Vállalkozó nem tehet módosítást a biztosítás feltételeiben a Megrendelő előzetes jóváhagyása nélkül. Ha valamelyik biztosító módosítja (vagy módosítani szándékozik) a biztosítási feltételeket, az elsőként értesített Fél azonnal értesíti a másik Felet.
	1. **VIS MAIOR**
		1. **A Vis Maior meghatározása**
			1. A jelen pontban “**Vis Maior**” olyan eseményt jelent, (i) amelynek bekövetkezése a Felek akaratától független, és (ii) azt az adott Fél a Szerződés megkötését megelőzően alapvetően nem láthatta előre, vagy arra nem készülhetett fel, és (iii) amelyet miután bekövetkezett, az adott Fél alapvetően nem kerülhetett el, vagy nem volt képes ellenőrzése alá vonni, és (iv) amelynek bekövetkezése alapvetően egyik Félnek sem tulajdonítható, és (v) amely a Vis Maiort elszenvedő Fél szerződésszerű teljesítését lehetetlenné teszi. Sem a Megrendelő, sem a Vállalkozó nem esik késedelembe, illetve nem szegi meg a Szerződést olyan mértékben, amely mértékben Vis Maior akadályozza meg a jelen Szerződésből eredő kötelezettségei teljesítésében.
			2. Nem tekinthetők Vis Maiornak különösen az alábbi esetek: (i) a Vállalkozó késedelmes teljesítése az Alvállalkozók eljárásából vagy egyéb az érdekkörében eljáró személyek mulasztásából kifolyólag (Vis Maiorból eredő eljárást vagy mulasztást kivéve); vagy abból eredően, hogy a Vállalkozó elmulasztott megfelelő létszámú munkaerőt alkalmazni; vagy a Vállalkozó oldalán felmerülő szakszerűtlenségből eredően; vagy a berendezések, áruk és anyagok elégtelensége miatt; (ii) a Versenyhelyszín adottságai; (iii) a Vállalkozó gazdasági nehézségei vagy fizetésképtelensége; (iv) késedelmes pénzfizetés; (v) a jelen Szerződés szerint feladatok teljesítésére közvetlen hatással lévő sztrájk, (az országos, regionális és ágazati sztrájkot kivéve), (vi) minden olyan eset, amely a jelen szerződés rendelkezési alapján nem tekinthető Vis Maiornak.

Nem mentesíti a Feleket a felelősség alól az, ha a nem, vagy nem szerződésszerű teljesítés szabályszerű hatósági intézkedésre vezethető vissza.

Ugyancsak nem mentesítő körülmény az az eset, amely ugyan előre nem látható és rendkívülinek tekinthető, azonban a teljesítést nem tette lehetetlenné, csak, akár nagymértékben, akadályozta, megnehezítette azt. Így különösen, de nem kizárólagosan ilyennek tekinthetőek az időjárási viszonyok, amelyekre tekintettel sem a Díj, sem az egyes határidők nem változtathatóak.

* + 1. **Értesítés Vis Maiorról, megszűnés**
			1. Ha valamelyik Fél Vis Maior miatt akadályozott bármely jelen Szerződés szerinti kötelezettségének teljesítésében, akkor erről értesítenie kell a másik Felet, megjelölve azt az eseményt vagy körülményt, amely a Vis Maior helyzetet előidézi, és meg kell határoznia azon kötelezettségeit, amelyek teljesítésében akadályozott, vagy akadályozott lesz. Az értesítést legkésőbb attól a naptól számított 3 (három) munka napon belül kell megtenni, amikor az értesítéssel élő Fél tudomására jutott a Vis Maiort eredményező esemény, vagy körülmény, vagy amikor arról tudomást kellett volna szereznie.
			2. Amennyiben Vis Maior következik be és annak következtében a Megrendelő részéről érdekmúlás következik be, a Megrendelő írásbeli felmondást küldhet, amely 5 (öt) nappal az értesítés időpontját követően lép hatályba. Amennyiben, az 5 (öt) napos határidő végén a Vis Maior még mindig fennáll, a jelen Szerződés megszűnik.
			3. A jelen pontnak megfelelően küldött értesítést követően az adott Fél mentesül a jelen Szerződésből eredő kötelezettségei teljesítése alól mindaddig és olyan mértékben, amíg illetve amilyen mértékben ezt a Vis Maior megakadályozza.
		2. **A késedelem mérséklésének kötelezettsége**

A Felek kötelesek megtenni minden tőlük telhetőt a Vis Maior eredményeként bekövetkező késedelem mérséklése érdekében. Az érintett Fél köteles a másik Felet értesíteni, amennyiben a Vis Maior többé nem akadályozza.

* + 1. **A Vis Maior következményei**

Amennyiben a jelen Szerződés Vis Maior miatt szűnt meg, az alábbi szabályok alkalmazandók:

* + - * 1. a Megrendelő köteles minden, a megszűnés előtt elvégzett Munkáért járó összeget megfizetni;
				2. a Megrendelő köteles megfizetni a Munkákhoz megrendelt olyan berendezések és anyagok költségét, amelyek a Vállalkozónak leszállításra kerültek, illetve amelyek tekintetében a Vállalkozó felelős a szállítás átvételéért. Ezen berendezések és anyagok a Megrendelő tulajdonába kerülnek a kifizetést követően (és a továbbiakban ő viseli a kárveszélyt), a Vállalkozó pedig köteles ezen berendezéseket és anyagokat a Megrendelő birtokába adni.
		1. **Duna vízszintjével kapcsolatos rendelkezések**
			1. A Versenyhelyszín Kialakítási Munkákteljesítésének tekintetében Vis Maior-nak minősülő, a Duna vízszintjével kapcsolatos körülmények vonatkozásában az alábbi szabályok az irányadóak:
				1. **I. ütem**

A Vállalkozó a Megrendelői Ütemtervben rögzített határidőket köteles betartani abban az esetben is, ha a Megrendelői Ütemtervben az I. ütemű munkákra meghatározott időtartam alatt 10, vagy annál kevesebb olyan nap van, amikor a Duna vízszintje eléri vagy meghaladja a Vigadó térnél elhelyezett vízmérce „0” pontjához képest + 420 cm-es vízállást. A felek megállapodnak, hogy amennyiben a Megrendelői Ütemtervben az I. ütemű munkákra meghatározott időtartam alatt 10, vagy annál kevesebb olyan nap van, amikor a Duna vízszintje eléri vagy meghaladja a jelen pontban meghatározott vízállást, ebben az esetben a Vállalkozó nem hivatkozhat vis maiorra, nem kérhet határidő hosszabbítást, és semmilyen kötelezettsége alól nem mentesül. Amennyiben a Duna vízszintje több, mint 10 napig eléri vagy meghaladja jelen pontban megjelölt vízállást, akkor a 10 nap feletti napok számával az I. ütemre vonatkozó Befejezés Határideje megnövekszik.

* + - * 1. **II. ütem**

A Vállalkozó a Megrendelői Ütemtervben rögzített határidőket köteles betartani abban az esetben is, ha a Megrendelői Ütemtervben az II. ütemű munkák közül az Angelo Rotta rakparton elvégzendő munkákra meghatározott határidőt megelőző 7 napon belül nincs olyan nap, amikor a Duna vízszintje eléri vagy meghaladja a Vigadó térnél elhelyezett vízmérce „0” pontjához képest + 645 cm-es vízállást. A felek megállapodnak, hogy amennyiben a Megrendelői Ütemtervben az II. ütemű Munkákra meghatározott határidőt megelőző 7 napon belül nincs olyan nap, amikor a Duna vízszintje eléri vagy meghaladja a jelen pontban meghatározott vízállást, ebben az esetben a Vállalkozó nem hivatkozhat vis maiorra, nem kérhet határidő hosszabbítást, és semmilyen kötelezettsége alól nem mentesül. Amennyiben a Duna vízszintje a II. ütemű munkákra meghatározott határidőt megelőző 10 napon belül meghaladja jelen pontban megjelölt vízállást, akkor az ilyen napok számával a II. ütemre vonatkozó Befejezés Határideje megnövekszik.

* + - * 1. **III. ütem**

A Vállalkozó a Megrendelői Ütemtervben rögzített határidőket köteles betartani abban az esetben is, ha a Megrendelői Ütemtervben az III. ütemű munkáinak elvégzése során nincs olyan nap, amikor a Duna vízszintje eléri vagy meghaladja a Vigadó térnél elhelyezett vízmérce „0” pontjához képest + 800 cm-es vízállást. A felek megállapodnak, hogy amennyiben a Megrendelői Ütemtervben az III. ütemű munkáinak elvégzése során nincs olyan nap, amikor a Duna vízszintje eléri vagy meghaladja a jelen pontban meghatározott vízállást, ebben az esetben a Vállalkozó nem hivatkozhat vis maiorra, nem kérhet határidő hosszabbítást, és semmilyen kötelezettsége alól nem mentesül. Amennyiben a Duna vízszintje a III. ütemű munkáinak elvégzése során meghaladja jelen pontban megjelölt vízállást, akkor az ilyen napok számával a III. ütemre vonatkozó Befejezés Határideje megnövekszik.

* + - 1. A Használati Időszaktekintetében Vis Maior-nak minősülő, a Duna vízszintjével kapcsolatos körülmények tekintetében az alábbiak alkalmazandóak A Használati Időszak alatt árvíz tekintetében csak az az eset, illetve időszak minősül Vis Maior-nak, amikor a Duna vízszintje meghaladja a Vigadó térnél elhelyezett vízmérce „0” pontjához képest + 800 cm-es vízállást.
			2. A Felek a vízállás meghatározásánál az Országos Vízjelző Szolgálat által kiadott vízszintet tekintik irányadónak.
	1. **EGYÜTTMŰKÖDÉSI KÖTELEZETTSÉG**
		1. A Felek a Szerződés teljesítése érdekében szoros és közvetlen kapcsolat formájában működnek együtt. Ennek érdekében:
			+ 1. központi és munkahelyi képviselőik személyében, meghatalmazásában bekövetkező változásokat haladéktalanul írásban közlik egymással,
				2. kölcsönösen és haladék nélkül egymás tudomására hozzák mindazon tényeket, körülményeket és értesüléseket, amelyek a szerződésszerű teljesítést akadályozzák, vagy veszélyeztetik, és azok elhárítására az adott helyzetben tőlük elvárható intézkedéseket megteszik,
				3. vitáikat közvetlen tárgyalások útján kísérlik meg rendezni, arra is figyelemmel, hogy a viták és azok rendezése minél kisebb mértékben gátolja a szerződésszerű teljesítést. Felek kijelentik, hogy az esetlegesen kialakult viták nem mentesítik a Feleket a jelen Szerződésben foglaltak teljesítésének kötelezettsége alól.
		2. A halasztást nem tűrő értesítéseket a leggyorsabb távközlési rendszerek (telefax, e-mail) alkalmazásával is kell közölni. Az értesítést a Fél által megjelölt címre, ennek hiányában a Fél székhelyére kell megküldeni. A címváltozásról a másik Felet értesíteni kell.
		3. Az értesítéseket, az ellenkező bizonyításáig az alábbiak szerint kell megérkezettnek tekinteni:
			+ 1. ajánlott küldeményt a feladást követő 4. (negyedik) munkanapon,
				2. tértivevényes küldeményt a tértivevényen megjelölt átvételi időpontban, ennek hiányában a feladást követő 4. (negyedik) munkanapon,
				3. telefax küldeményt 1 (egy) nappal az igazolható elküldés után,
				4. e-mail esetén az elküldés napján, amennyiben a visszaigazolás azon a napon megtörténik, míg ennek hiányában a kézbesítés napja az elküldést követő nap,
				5. azonnal a személyes átadás estén.
		4. A Kormánybiztost megilleti az a jog, hogy a Versenyhelyszínen ellenőrzést és helyszíni szemlét tartson. A helyszíni szemlék szabályszerű és biztonságos megtartásához szükséges munkavédelmi felszerelést – ide nem értve a lábbelit és a munkaruhát – a Vállalkozónak kell biztosítani.
		5. Jelen Szerződés teljesítése során a Megrendelő képviseletében műszaki jellegű kérdések tekintetében a Megrendelő Műszaki Megbízottja jár el, ennek keretében a Megrendelő Műszaki Megbízottja a Megrendelő valamennyi jogának gyakorlására jogosult. A Megrendelő Műszaki Megbízottja a jelen Szerződés műszaki teljesítésével kapcsolatban általánosan képviseli a Megrendelőt, a Szerződés módosítására, illetve megszüntetésére azonban nem jogosult.
		6. A Megrendelő képviseletében a Vállalkozó részére utasítást csak a Megrendelő törvényes, vagy jelen Szerződésben kijelölt képviselője vagy a Megrendelő Műszaki Megbízottja adhat.
	2. **A Kbt. által előírt kötelező rendelkezések**
		1. A jelen Szerződést illetően a [●] és [●] mint közös nyertes ajánlattevők jelen Szerződés alapján fennálló kötelezettségei a Megrendelő irányába egyetemleges kötelezettségeknek minősülnek a Kbt. 35.§ (6) bekezdés, valamint a Ptk. megfelelő rendelkezéseinek megfelelően. [**Megjegyzés: A jelen rendelkezés csak abban az esetben képezi részét a jelen Szerződésnek, ha a nyertes ajánlatot közös ajánlattevők nyújtják be.**]
		2. A Vállalkozó tudomással bír a Kbt. 136. § (1) bekezdésében foglalt rendelkezésekről, és jelen Szerződés hatálya alatt folyamatosan biztosítja az ott meghatározott kötelezettségek betartását.
		3. A Felek megállapodnak, hogy:
			1. a Vállalkozó nem fizet, illetve számol el a jelen Szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja *ka*) és *kb*) alpontjai szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak;
			2. Vállalkozó a jelen Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről a Megrendelőt haladéktalanul értesíti.
		4. A Kbt. 143. § (2) bekezdése alapján a Megrendelő köteles a Szerződést felmondani – vagy a Ptk.-ban foglaltak szerint – attól elállni, ha a Szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
		5. A Megrendelő továbbá a Kbt. 143. § szakasza szerinti szabályok szerint jogosult, illetve adott esetben köteles a Szerződés felmondására.
		6. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az Állami Számvevőszékről szóló 2011. évi LXVI. törvény 5. § (3)–(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a Feleknél, akik, illetve amelyek a jelen Szerződés teljesítéséért felelősek, továbbá a jelen Szerződés teljesítésében közreműködőknél.
		7. A Vállalkozó személye csak a Kbt. 139. § (1) bekezdése szerint változhat meg.
		8. A Vállalkozó a Kbt. 138. §-a valamint a 322/2015. Korm. rendelet 27. §-a szerint vonhat be Alvállalkozót a teljesítésbe, akik az ott meghatározottak szerint kötelesek közreműködni.
		9. A Vállalkozó a Kbt. 138. § (3) bekezdése alapján kijelenti, hogy a Szerződés teljesítésében az alábbi Alvállalkozó(k) vesznek részt:

(1) **[név]**

 **[székhely, lakóhely]**

 **[nyilvántartásba vétel száma (cégjegyzékszám); kamarai nyilvántartási szám; szem. ig. szám stb.]**

(2) **[név]**

 **[székhely, lakóhely]**

 **[nyilvántartásba vétel száma (cégjegyzékszám); kamarai nyilvántartási szám; szem. ig. szám stb.]**

* + 1. A Vállalkozó kijelenti, hogy a fenti 22.9 pontban felsorolt Alvállalkozók nem állnak a Kbt. szerinti kizáró okok hatálya alatt.
		2. Az Alvállalkozók igénybevétele semmilyen esetben sem csökkenti a Vállalkozónak a jelen Szerződés szerinti felelősségét. A Vállalkozó köteles gondoskodni arról, hogy az Alvállalkozók teljesítése összhangban legyen a jelen Szerződés rendelkezéseivel, valamint a Vállalkozó felelős az ezen kötelezettség megszegéséből eredő valamennyi kárért. A Vállalkozó az Alvállalkozóval kötött szerződésekben az Alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a 322/2015. Korm. rendelet 27. § (2) bekezdése szerinti biztosítékot köthet ki.
	1. **SZERZŐDŐ FELEK KÉPVISELŐI**
		1. A Megrendelő tájékoztatja a Vállalkozót, hogy a Projekttel kapcsolatos egyes lebonyolítói feladatok ellátásával a KKBK Kiemelt Kormányzati Beruházások Központja Nonprofit Zrt-t bízta meg, amely társaság a jelen Szerződés teljesítésével kapcsolatban a Megrendelő képviselőjeként jár el.
		2. A Megrendelő általános kapcsolattartásra jogosult képviselője:

KKBK Nonprofit Zrt.:

Név: [●]

Címe: [●]

Telefonszáma: [●]

E-mail cím: [●]

A Megrendelő műszaki kérdésekben kapcsolattartásra jogosult képviselője:

KKBK Nonprofit Zrt.:

Név: [●]

Címe: [●]

Telefonszáma: [●]

E-mail cím: [●]

KKBK Nonprofit Zrt.:

Név: [●]

Címe: [●]

Telefonszáma: [●]

E-mail cím: [●]

A Kormánybiztos, illetve az általa megbízott személy elérhetőségei:

Név: [●]

Címe: [●]

Telefonszáma: [●]

E-mail cím: [●]

A Megrendelő Műszaki Megbízottja:

[Cég] - [●]

Telefon/fax: [●]

Email: [●]

Cím: [●]

* + 1. A Vállalkozó képviselője: [●]

Telefon/fax: [●]

Email: [●]

Cím: [●]

A Vállalkozó műszaki kérdésekben kapcsolattartásra jogosult képviselője: [●]

Telefon/fax: [●]

Email: [●]

Cím: [●]

* + 1. A fenti adatokban történt változás esetén a Felek haladéktalanul értesítik egymást.
	1. **TITOKTARTÁS, NYILVÁNOSSÁG**
		1. A Projekttel kapcsolatos média nyilatkozatokat a Vállalkozó és Alvállalkozói csak a Megrendelő előzetes írásos jóváhagyása alapján tehetnek.
		2. A Megrendelő az általa megfelelőnek ítélt időpontban jogosult arra, hogy a Szerződés megkötésének tényéről és annak tartalmáról sajtóközleményt adjon ki vagy sajtótájékoztatót tartson és ily módon a nyilvánosságot általánosságban tájékoztassa.
		3. Vállalkozó vállalja, hogy üzleti titok címen nem tagadja meg a tájékoztatást a jelen Szerződés lényeges tartalmáról. Vállalkozó jelen Szerződés aláírásával tudomásul veszi, hogy nem korlátozható vagy nem tiltható meg üzleti titokra hivatkozással olyan adat nyilvánosságra hozatala, amely a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettség alá esik.
		4. Vállalkozó a Projekttel, illetőleg a jelen Szerződéssel, illetve a Szerződéssel kapcsolatos pénzügyi információkkal kapcsolatban kommunikációs tevékenységet és nyilatkozatot, ideértve a nyomtatott, illetőleg elektronikus sajtóban, televízióban rádióban, interneten, valamint bármely harmadik személy, vagy a nyilvánosság előtt hozzáférhető kommunikációs formában tett nyilatkozatot és tevékenységet csak a Megrendelő előzetes írásbeli jóváhagyásával tehet, illetőleg végezhet.
		5. Vállalkozó felelős azért, hogy a jelen Szerződés teljesítése céljából általa igénybe vett további alvállalkozó is betartsa a fenti rendelkezést.
	2. **MÓDOSÍTÁS ÉS PÓTMUNKA**
		1. A jelen Szerződést csak a Megrendelő és a Vállalkozó törvényes vagy erre meghatalmazott képviselői módosíthatják, kizárólag írásban, a Kbt. 141. §-ában foglaltaknak megfelelően.
		2. A Pótmunka-megrendelések csak írásban érvényesek, és a Megrendelő csak írásbeli megrendelés alapján, jelen Szerződés rendelkezéseinek megfelelően elvégzett pótmunkát ismer el, Vállalkozó pedig csak írásbeli megrendelés alapján köteles azt megkezdeni.
		3. A Vállalkozó az egész szerződéses időszak alatt köteles olyan árajánlatot adni a Megrendelő pótmegrendeléseire, amely lehetőség szerint a Vállalkozó vállalási határidejének figyelembevételével, annak betartása, változatlanul hagyása mellett készül. A Pótmunkákra vonatkozó árajánlat során az alábbi egységárképzést köteles a Vállalkozó figyelembe venni:
			+ 1. ha a Pótmunka változtatás jellegű és az érintett rész még nem került kivitelezésre, akkor a jelen Szerződés 1/C számú Mellékletében meghatározott egységárait használja a Vállalkozó árajánlatának elkészítéséhez.
				2. Egyéb esetben a Vállalkozó a változtatás, költségvetési tételként nem szereplő újszerű műszaki megvalósítás, vagy anyagválasztás jellegétől, időigényétől, technológiai vonzatától függően korrekt piaci árajánlatot köteles adni. Amennyiben a Megrendelő az ajánlattal nem ért egyet, akkor más kivitelezőktől, beszállítóktól is kérhet árajánlatot, amelyet a Vállalkozó vagy elfogad, vagy az árajánlatot adó beszállítótól vagy kivitelezőtől rendeli meg a munkát, és alvállalkozójaként azt – az adott az árajánlatot adó beszállító vagy kivitelező erre való hajlandósága esetén – befogadja.
	3. **ENGEDMÉNYEZÉS ÉS ÁTRUHÁZÁS, HARMADIK SZEMÉLYEK HASZNÁLATÁBA ADÁS**
		1. Amennyiben a Megrendelő személyében Jogszabály vagy egyéb kötelező rendelkezés vagy kormányzati vagy tulajdonosi döntés következtében változás áll be, átszervezés következik be, vagy a Projekt végrehajtására más személy került kijelölésre, úgy a Megrendelő jogosult a jelen Szerződést a Ptk. 6:208. § és 6:209. § alapján ezen harmadik személyre átruházni. A Vállalkozó már a jelen Szerződés aláírásával hozzájárul az ilyen szerződés-átruházáshoz, amelyről a Megrendelő a Vállalkozót egyoldalú írásbeli nyilatkozattal jogosult értesíteni.
		2. A Megrendelőt továbbá megilleti az a jog, hogy a Világbajnokság tekintetében a Világbajnokság szervezési feladatait ellátó személyt, illetve a Red Bull Air Race tekintetében a szervező Hungaroring Zrt-t kijelölje arra, hogy az adott Rendezvénnyel összefüggésben a Megrendelő egyes jogait gyakorolja, illetve a Megrendelő képviseletében eljárjon. Ilyen kijelölést követően a Vállalkozó a jelen Szerződés szerinti kötelezettségeit az adott Rendezvény tekintetében az így kijelölt személy részére köteles teljesíteni.
		3. A Megrendelő korlátozás nélkül jogosult arra, hogy az Óriás Ugrótornyot és Ideiglenes Létesítményeit a Használati Időszak alatt más harmadik személy használatába adja.
	4. **RÉSZLEGES ÉRVÉNYTELENSÉG**
		1. Amennyiben a jelen Szerződés bármely pontja érvénytelennek minősül, az nem befolyásolja a Szerződés fennmaradó részének érvényességét. Amennyiben a jelen Szerződés bármely pontja érvénytelen volna, vagy azzá válna, a Felek kötelezik magukat, hogy az érvénytelen pontot egy olyan érvényes szerződéses rendelkezéssel helyettesítik, amely a jelen Szerződéssel elérni kívánt gazdasági célt legjobban megközelíti.
		2. Felek megállapodnak abban, hogy amennyiben jelen Szerződés bármely pontja kógens Jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen Szerződés fentieket sértő rendelkezése helyébe – minden további jogcselekmény, így különösen a jelen Szerződés módosítása nélkül – a megsértett kötelező érvényű Jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni, ha valamely kógens Jogszabály akként rendelkezik, hogy valamely rendelkezése a szerződés része és azt szövegszerűen a jelen Szerződés nem tartalmazza (az adott rendelkezés a szerződés részét képezi).
	5. **TELJES MEGÁLLAPODÁS**

A Szerződés tárgyában a jelen Szerződés képezi a Felek közötti teljes megállapodást. Amennyiben a jelen Szerződés valamely kérdést nem rendez úgy az ajánlattételi felhívást és dokumentációt valamint az ajánlatot kell – ebben a sorrendben – figyelembe venni. Ha Szerződés valamely kérdést nem, vagy nem teljes körűen rendez, úgy a Szerződés értelmezése során a közbeszerzési eljárás dokumentumaiban foglaltakat is figyelembe lehet venni.

* 1. **SZERZŐI JOG**

Amennyiben a jelen Szerződés teljesítése során szerzői jogi védelem alá eső mű vagy jogvédelem alá tartozó know-how vagy egyéb szellemi alkotás keletkezik, a Vállalkozó ezúton visszavonhatatlanul és feltétlenül, terhektől és korlátozásoktól mentesen a Megrendelőre ruházza át a felsorolt szellemi alkotásokhoz fűződő, a jelen Szerződés szerinti szolgáltatásaihoz kapcsolódó valamennyi vagyoni jogot. Amennyiben a szellemi alkotásokhoz fűződő vagyoni jogok átruházása nem lehetséges, úgy az átruházással egyenértékű, térben és időben korlátlan, minden felhasználási módra – ideértve az átdolgozás jogát is – kiterjedő felhasználási engedélyt ad.

A fentebb rögzített vagyoni jogok magukban foglalják a szerzői vagy egyéb jogi védelem alá tartozó mű időbeli, térbeli és alkalombeli korlátozásoktól mentes többszörözésének, terjesztésének, átdolgozásának és kiállításának korlátlan, kizárólagos, harmadik személyre korlátozás nélkül történő átruházásának jogát, valamint más hasonló a felhasználáshoz kapcsolódó jogokat.

* 1. **IRÁNYADÓ JOG ÉS NYELV**

A jelen Szerződésben nem szabályozott kérdések tekintetében a magyar jog szabályai, különösen a Kbt. és a Ptk. szabályai, azon belül is elsősorban a vállalkozási szerződésre vonatkozó rendelkezések az irányadóak. A jelen Szerződés szerinti minden kommunikációnak magyar nyelven kell történnie.

* 1. **HATÁLYBALÉPÉS ÉS ÁTLÁTHATÓSÁG**
		1. A jelen Szerződés az aláírásának napján hatályba lép.
		2. A Vállalkozó tudomásul veszi, hogy az államháztartásról szóló 2011. évi CXCV. törvény (az „**Áht.**”) 41. § (6) bek. alapján a Megrendelő nem köthet olyan jogi személlyel, jogi személyiséggel nem rendelkező szervezettel érvényesen visszterhes szerződést, illetve létrejött ilyen szerződés alapján nem teljesíthető kifizetés, amely szervezet nem minősül a nemzeti vagyonról szóló 2011. évi CXCVI. törvény 3. § 1. pontja szerinti átlátható szervezetnek tekintettel arra, hogy a Projekt megvalósítására, illetve a jelen Szerződés szerinti fizetési kötelezettségei biztosítására a szükséges forrás a központi költségvetésből vagy egyéb állami forrásból (ide értve az EU-s finanszírozást is) kerül allokálásra. A Vállalkozó továbbá ezen feltétel ellenőrzése céljából, a jelen Szerződésből eredő követelések elévüléséig az Áht. 55. § szerint jogosult a Vállalkozó átláthatóságával összefüggő, az Áht. 55. §-ban meghatározott adatokat kezelni. A Vállalkozó átláthatósági nyilatkozata a jelen Szerződés 8. számú Mellékletét képezi.
	2. **MELLÉKLETEK**

A jelen Szerződés elválaszthatatlan részét képezik az alábbi mellékletek, melyek közül a 4, a 6. és a 7. számú Mellékletek a Szerződés aláírását követően kerülnek aláírásra és a Szerződéshez csatolásra (a nagy terjedelmű dokumentumok elektronikus adathordozón (CD/DVD/Pendrive) is csatolhatók mellékletként). A Szerződés főszövege és annak mellékletei közötti bármely ellentmondás esetén a Szerződés főszövege az irányadó.

1. számú Melléklet: Megrendelő Követelményei

Az 1. számú Melléklet további almellékletei a következők:

1/A számú Melléklet: Engedélyek és az engedélyezési tervek

1/B számú Melléklet: Az Óriás Ugrótorony és Ideiglenes Létesítményei tekintetében készített Tender Tervek

1/C számú Melléklet: Árazott költségvetés

1/D számú Melléklet: Műszaki Ütemterv és Projektterv követelményei

2. számú Melléklet: Megrendelői Ütemterv

3. számú Melléklet: Közbeszerzési Dokumentáció

4. számú Melléklet: Biztosítási kötvények másolata

5. számú Melléklet: Fizetési Ütemterv

6. számú Melléklet: Projektterv

7. számú Melléklet: Műszaki Ütemterv

8. számú Melléket: Átláthatósági nyilatkozat

9. számú Melléklet: Teljesítési igazolás minta

10. számú Melléklet: Minőségbiztosítási Terv

A Felek a jelen Szerződést elolvasás és értelmezés után, mint akaratukkal mindenben megegyezőt jóváhagyólag aláírták.

Budapest, 2016. [●].

|  |  |
| --- | --- |
| **[●]**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Név: [●]Beosztás: [●] | **[●]**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Név: [●]Beosztás: [●] |

**1. számú Melléklet**

**Megrendelő Követelményei**

**1/A számú Melléklet**

**Engedélyek** **és az engedélyezési tervek**

**1/B számú Melléklet**

**Az Óriás Ugrótorony és Ideiglenes Létesítményei tekintetében készített Tender tervek**

**1/C számú Melléklet**

**Árazott költségvetés**

**1/D számú Melléklet**

**Műszaki Ütemterv és Projektterv követelményei**

**2. számú Melléklet**

**Megrendelői Ütemterv**

**3. számú Melléklet**

**Közbeszerzési Dokumentáció**

**4. számú Melléklet**

**Biztosítási kötvények másolata**

**[A szerződéskötést követően kerül csatolásra.]**

**5. számú Melléklet**

**Fizetési Ütemterv**

**6. számú Melléklet**

**Projektterv**

**7. számú Melléklet**

**Műszaki Ütemterv**

**8. számú Melléklet**

**Átláthatósági nyilatkozat**

**9. számú Melléklet**

**Teljesítés igazolás minta**

**10. számú Melléklet**

**Minőségbiztosítási Terv**